Nagrada za Integraciju Roma 2014 i Obrazovni program za majku i dete | Medija centar Beograd\nPonedeljak, 20/10/2014, 12:00, I sprat\nKonferencija za novinare povodom Nagrade za Integraciju Roma 2014, koju je projektu „Obrazovni program za majku i dete“ dodelila Evopska Komisija. Nagrada za Integraciju Roma 2014 ove godine se dodeljuje prvi put.\nProjekat „Obrazovni program za majku i dete“ partnerski sprovodi 5 Romskih nevladinih organizacija iz pet gradova u Srbiji, uz finansijsku podršku Romskog Obrazovnog Fonda iz Budimpešte. Partneri na projektu su „Ruke prijateljstva“ iz Kraljeva, „Romanipen“ iz Kragujevca, „Romanicikna“ iz Kruševca, „Humanitarni centar Rom“ iz Obrenovca i „Mala srećna kolonija“ iz Novog Sada.\nNagrada se dodeljuje kako bi se povećala vidljivost izazova sa kojima se susreću Romi i Romkinje, izuzetan doprinos koji daju Romske organizacije koje pomažu Romskim zajednicama i rad Evropske unije na podršci inkluzije Roma. Za nagradu se prijavilo više od 60 organizacija iz 7 zemalja Zapadnog Balkana i Turske, i iz svake zemlje izabran je po jedan projekat kome je dodeljena nagrada.\nPored nagrade, predstavnice partnerskih organizacija predstaviće projekat „Obrazovni program za majku i dete“ i rezultate koje je ovaj projekat postigao u dosadašnjem radu.\nProjekta „Obrazovni program za majku i dete“\n(„Ruke prijateljstva“ iz Kraljeva, „Romanipen“ iz Kragujevca, „Romanicikna“ iz Kruševca, „Humanitarni centar Rom“ iz Obrenovca i „Mala srećna kolonija“ iz Novog Sada)\nLuca Manunta, projektni menadžer zadužen za projekte inkluzije Roma, Evropska Delegacija u Srbiji\nTatjana Obradović Tošić, koordinatorka projekta\nNađa Kocić Rakočević, predstavnica Romskog Obrazovnog Fonda\nEmina Nikolić, Romanipen\nBranka Božović, Ruke prijateljstva\nSlavica Rakić, Romani Cikna\nKsenija Lazić, Humanitarni Centar Rom\nVioleta Mićić, Mala Srećna Kolonija\nNAGRADA EK ZA INTEGRACIJU ROMA\n(FoNet) - Evropska Komisija dodelila je Nagradu za Integraciju Roma 2014. projektu nevladinih organizacija (NVO) „Obrazovni program za majku i dete“, u iznosu od 14.000 evra. Na konferenciji za novinare, projektni menadžer zadužen za projekte inkluzije Roma Evropske delegacije u Srbiji Luka Manunta je napomeuo da se ovakva nagrada dodeljuje prvi put nevladinim organizacijama Zapadnog Balkana i Turske. On je istakao da je položaj Roma na ovim prostorima veoma težak, da su siromašni, diskriminisani, izloženi rasističkim napadima i praktično isključeni iz društvenih tokova. Upravo zato je integracija Roma prioritet Evropske komisije, hoćemo da vidimo da su Romi ravnopravni u svakom društvu, i taj proces pratimo i u zemljama članicama Evropske unije i zemljama kandidatima, istakao je Manunta. Prema njegovim rečima, upravo su nevladine organizacije most između vlasti i civilnog društva, a svrha ove nagrade je priznanje posvećenosti nevladinihorganizacija upoznavanju javnosti sa problemima Roma. Ksenija Lazić iz Humanitarnog Centra Roma rekla je da se na programu inkluzije Roma radi već treću godinu, a osnovni cilj je da se "podstiču roditeljske veštine i radionice ranog razvoja". Za majke je najvažnije da prođu program opismenjivanja i čitanja, a sa decom se radi na vaspitanju i emotivnom razvoju, rekla je ona i dodala da je veoma važna i saradnja sa lokalnim samoupravama, školama i javnim institucijama. Nagradu Evropske komisije dobile su NVO organizacije, učesnice projekta "Obrazovni program za majku i dete", „Ruke prijateljstva“ iz Kraljeva, „Romanipen“ iz Kragujevca, „Romanicikna“ iz Kruševca, „Humanitarni centar Rom“ iz Obrenovca i „Mala srećna kolonija“ iz Novog Sada.


Pregled predavanja sa prvog dana konferencije iFront | ITDogadjaji\nWrapup prvog dana konferencije iFront objavljujemo kao integralni izveštaj sa svih predavanja, iako smo do sada praktikovali da pojedinačne izveštaje postavimo na sajt čim ih napišemo. Ovog puta smo odlučili da probamo nešto novo, te vam predstavljamo kompletne utiske sa svakog od danas održanih predavanja. Naravno, ukoliko vam se više sviđa način pokrivanja događaja koji smo do sada praktikovali, slobodni ste da nam to kažete u komentarima.\nKonferenciju je otvorila Ministarka za telekomunikacije i informaciono društvo, Jasna Matić, a prvi put smo prisustvovali i njenom zvaničnom predavanju o stepenu razvoja informacionih tehnologija u Srbiji (sa sve slajdovima). Pored preseka stanja u oblasti IT-ja, Ministarka je najavila dolazak PayPala u Srbiju tokom 2010. godine, iznevši podatak da je njeno ministarstvo ponudilo pomoć u posredovanju između firme odgovorne za toliko očekivanu uslugu u Srbiji, i nadležnih lokalnih institucija. Nadamo se da sve neće ostati samo na priči.\nInternet market in Serbia and growth opportunities\nPrvo od toliko očekivanih predavanja „stranaca” je održao Simone Brunoci, pravi profesionalac u tehničkom smislu (barem tako njegove reference kažu), ali zaista i profesionalan predavač. Predstavljajući usluge koje Amazon Web Services nudi sve vreme je imao odličan kontakt sa publikom, postavljao pitanja, dobijao odgovore, ali i odgovarao na postavljena pitanja. Takođe, on je prvi predavač koji je direktno pozvao publiku da tokom celog predavanja twittuje i bude aktivna. Šta reći, osim – svetski standardi, valjda će uskoro doći i među naše predavače.\nNjegove slajdove možete pogledati ovde.\nSimone je govorio o cloud computing konceptu, odnosno uslugama koje Amazon nudi na infrastrukturnom nivou, a koje omogućavaju veću fleksibilnost i ekonomičnost od klasičnih rešenja. Pomenuo je da Amazonov hosting servis S3 trenutno skladišti više od 52 milijarde objekata, koji se opet redudantno čuvaju na njihovim serverima, te uslugu CloudFront koja omogućava serviranje sadržaja sa geografski najbliže lokacije korisniku. Posebno je naglašena usluga EC2, odnosno Amazon Elastic Compute Cloud, koja omogućava korisnicima da na raspolaganju tokom proizvoljnog vremenskog perioda imaju željenu infrastrukturu, koja im se tarifira po satu korišćenja, ili na godišnjem nivou. Za kraj, Simone je naglasio da će se Amazon Web Services u budućnosti fokusirati na sertifikaciju developera koji koriste njihove alate, te ekspanziju na azijsko tržište i u smanjivanje laga Evrope za Amerikom (u smislu dinamike dostupnosti usluga).\nZašto je browserless pristup sadržaju i distribuciji podataka, pokušao je da nas ubedi Stevan Majstorović, ali njegov bled i usporen nastup je nakon harizmatičnog Italijana publiku ostavio prilično ravnodušnom.\nGoran Takač, vlasnik E-dućana, je pored izražene netrpeljivosti prema odnosu države kad je u pitanju poslovanje na Internetu prisutnima predstavio koncept koji je tokom poslednjih nekoliko godina razvijao i sproveo u delo u vidu Internet prodavnice. Njegova ideja je bila da ponudi svim firmama registrovanim u zemlji da svoje proizvode plasiraju putem Interneta, ali tokom 3 godine rada, saradnja je ostvarena sa svega 7 firmi, što je poražavajući rezultat. Gospodin Takač je naveo različite primera gde je plasiranje robe putem Interneta dovelo do ozbiljnih ušteda u poslovanju, i izneo predloge o ozbiljnijem izlasku zaboravljenih grana domaće industrije (obrada drveta, tekstilna industrija) na strano tržište putem Interneta. Međutim, poražavajuća činjenica je da za proizvod koji u inostranstvu košta $100, nakon obračunavanja raznih carina, taksi i ostalih nameta stižemo do cifre od $287,94 koju krajnji kupac treba da plati – što je prilično neverovatno. Situacija je slična i prilikom izvoza robe, te se gospodin Takač pita da li država namerno želi da omete izvoz robe.\nInternet – Serbian Economy Highway\nNa ovoj konferenciji svoju promociju je imao i nacionalni domen, odnosno RNIDS, koji je predstavljala Jelena Opačić. Ona je (na nešto ubedljiviji način nego Zoran Perović na minuloj E-trgovini) pokušala da prisutne uveri u opravdanost poslovanja na .rs domenu. Nakon kontraverzne promocije nacionalnog domena koja je ovih dana u žiži domaćih profesionalaca (i ovde), verujemo da će biti potrebno više ovakvih prezentacija i razumnih razloga da se svest o stvarnoj potrebi za nacionalnim domenom podigne na odgovarajući nivo. Lep i konkretan doprinos .rs promociji Jelena je dala registracijom svog prezimena na nacionalnom domenu.\nDomaći startap KlikMee je i na iFrontu imao predavanje, kojim je održao kontinuitet podizanja svesti stručne javnosti o potencijalnim primenama 2D kodova u Srbiji, na osnovu iskustva širom sveta, a pre svega azijskih zemalja. Boris Dragović je bio ubedljivo najkompletniji domaći predavač prvog dana, koji je ponovo demonstrirao perfektnu pripremljenost za predavanje, kao i ogromnu dozu optimizma i vere u koncept koji promoviše. Boris je pokrenuo priču i o razlici između mobilnog interneta i interneta kome pristupamo putem mobilnog. Reč je o potpuno različitim konceptima i različitom načinu upotrebe interneta, te je važno razmišljati o funkcionalnosti sajtova kojima se pristupa sa mobilnog. Posebno izdvajamo priču o startapovima tokom mini panel diskusije, kada je Boris objasnio kako se zapravo finansiraju interesantni projekti u inostranstvu i zemlji – koncept tzv. „anđela”, odnosno venture kapitalista koji ulažu novac u neki konkretan projekat za koji smatraju da ima budućnost, dobijajući u početku određeni procenat vlasništva nad zajednički osnovanom kompanijom i „upumpavajući” novac u startap u vidu unapred dogovorenih tranši. Zanimljiv podatak je da se obično radi o svoti od milion evra, dolara ili nekih drugih jačih valuta, koja predstavlja minimalnu vrednost koju su investitori spremni da ulože u zajednički projekat.\nObilni ručak nije sprečio publiku da zauzme svoja mesta na predavanju Dejvida Rodžersa, kako se očekivalo iz PayPala…no, on je u međuvremenu napustio firmu, te je tokom predavanja PayPal pomenut jedino u kontekstu njegovih referenci. Ok, i da je ostao tamo, na pitanje koje bi mu većina prisutnih postavila odgovor je dala Ministarka – tokom 2010. godine. Dejvid je održao predavanje o Web analitici, koje je na momente zbog njegovog izuzetno brzog engleskog jezika bilo teško pratiti. Detaljno je prikazao procese web optimizacije i dao analizu resursa koji se u tu svrhu mogu koristiti. Predlažemo vam da pogledate slajdove sa ovog sveobuhvatnog predavanja i sami izvedete zaključke.\nPoslednji predavač prvog dana iFront konferencije je bio Vinaj Bansal, koji je ispred firme Cisco pričao o izazovima zaštite podataka u trenutnom web 2.0 okruženju. Moramo priznati da smo iznenađeni sadržajem prezentacije, budući da smo od zaposlenih u firmi Cisco navikli na vrlo tehničke slajdove i stručne priče. Daleko od toga da ovo predavanje nije bilo stručno, iznenađenje potiče od činjenice da je sve predstavljeno „korisničkim” jezikom, bez zloglasnih dijagrama koje treba zumirati na slajdovima. Vinaj je izneo opasnosti koje prete firmama čiji zaposleni imaju „relaksiran” odnos prema ostavljanju informacija na Internetu, i istakao da je podizanje svesti o opasnostima koje vrebaju i edukacija svih nivoa zaposlenih imperativ.\nPogledajte i slike sa prvog dana konferencije, kao i sa koktela koji je nakon toga usledio.


Toni Bler u poseti Kosovu\nBivši britanski premijer Toni Bler i premijer Kosova Hašim Tači u Prištini, 8. jul 2010.\nBivši premijer Velike Britanije Toni Bler izjavio je u Prištini da je Kosovo poslednjih godina postiglo veliki napredak i istakao da je trenutni glavni izazov za kosovske institucije razvoj ekonomije i bolji životni standard.\nToni Bler je u Prištini dočekan uz najviše počasti. On je nakon razgovora sa premijerom Kosova Hašimom Tačijem rekao da je u poslednjih jedanaest godina na Kosovu zabeležen izuzetan napredak, ali da postoji još dosta toga što treba uraditi da bi Kosovo osiguralo svoje mesto u organizacijama Evropske Unije.\n“Mislim da je najznačajnija stvar sada, uz celokupnu patnju koja je pretrpljena, državnost Kosova i najvažnije je da se sada uverimo da ste jedna uspešna država. I to nije samo pitanje legalnosti, već je u pitanju ekonomija, institucije, kako žive ljudi, jer na kraju ti ljudi su ponosni što zive u jednoj nezaviasnoj državi, ali istovremeno oni žele da im se poboljša životni standard”, rekao je Bler.\nPremijer Kosova Hašim Tači uručio je Toniju Bleru primerak deklaracije nezavisnosti i zahvalio se bivšem britanskom premijeru što je, kako je kazao, pružio pomoć narodu Kosova kad je to bilo najpotrebnije.\n“Gospodine Bler vi ste sa našim dragim prijateljem Bilom Klintonom glavni nosioci slobode Kosova i stoga vas poštujemo kao lidera i kao kosovskog heroja, kako instituicije Kosova, tako i kosovski narod i bićete cenjeni doživotno. Takodje i odnosi Republike Kosova sa Ujedinjenim Kraljevstvom će uvek biti veoma cenjeni”, rekao je Tači.\nBivši britanski premijer Toni Bler razgovarao je i sa predsednikom Kosova Fatmirom Sejdiuom. Sutra drugog dana boravka na Kosovu Bler će se na svečanoj sednici obratiti poslanicima Skupštine Kosova, a zatim će posetiti Gračanicu.


TODOROVIĆ: Za pet godina značajna ulaganja u vodovodnu infrastrukturu, ali loše zatečeno stanje još nije sanirano | Opština Berane\nTODOROVIĆ: Za pet godina značajna ulaganja u vodovodnu infrastrukturu, ali loše zatečeno stanje još nije sanirano\n„U prethodnom petogodišnjem periodu Opština Berane i DOO „Vodovod i kanalizacija“ su obezbijedili i uložili milionska sredstva u poboljšanje vodovodne insfrastrukture (hlorinatorske stanice i vodovodna mreža), ali kako deceniju i više skoro ništa nije investirano u poboljšanje vodonsabdijevanja – period od pet godina i uložena sredstva još uvijek nisu dovoljni. Vodovod će u saradnji sa Opštinom i u narednom periodu nastaviti sa svakodnevnim ulaganjima, kako u sanaciju postojeće mreže, tako i izgradnju novih vodovoda“, kazao je u razgovoru za naš sajt, direktor preduzeća „Vodovod i kanalizacija“ – Vuko Todorović, koji je dodao i to da će građane i dalje uredno i preventivno obavještavati jer je to odgovorno postupanje – iako voda nikad nije bila bakteriološki neispravna i opasna po zdravlje ljudi.\n„Stanje sa vodovodom je daleko od zadovoljavajućeg, višedecenijsko neulaganje u ovaj sistem je posledica da danas imamo kvarove na cjevovodu“, navodi direktor i objašnjava da se sa izuzetno skromnim budžetom održava sistem vodsnabdijevanja u Beranama, te da su potrebna daleko veća ulaganja u narednom periodu.\n„Shodno našim mogućnostima, mi činimo sve što možemo da popravimo stanje kada je riječ vodosnabdijevanju na području naše opštine. Ove godine će u sistem vodosnabdijevanja ući i objekti koji su rađeni u okviru projekta „Unapređenja vodosnabdijevanja u opštini Berane“. Radi se o sledećim objektima: pumpna stanica „Grad“, rezorvoar Jasikovac, automatske hlorinatorske stanice „Salača“ i Dapsiće. Svi ovi objekti biće povezani „Scada“ sistemom, čime naš vodovod ulazi u red tehnički opremljenijih vodovoda. Tehnički prijem ovih objekata je u toku i nadamo se da će u skorije vrijeme biti predati na upotrebu i održavanje DOO „Vodovod i kanalizacija“ Berane“, kazao je direktor Todorović.\nAzbestne cijevi, stare toliko godina često pucaju, zbog čega djelovi grada ostaju bez pijaće vode u periodu koji je potreban za otklanjanje kvarova.\n„U ulici Miljana Vukova proteklih dana izvođeni su radovi na zamjeni pomenutih azbestno cementnih cijevi, te je iz tog razloga bila privremeno isključena voda za stanovnike Obalskog naselja“, kazao je direktor Todorović i dodao da su radovi na zamjeni cjevovoda završeni.\n„Suočeni sa situacijom da smo često na meti kritika, dužni smo da objasnimo da usled obilnih padavina dolazi do blagog zamućenja vode. Stručne službe našeg preduzeća iz predostrožnosti preporučuju da se voda u takvim okolnostima prije upotrebe za piće mora prokuvati“, navodi direktor.\n„Naše preduzeće posjeduje aparat za mjerenje mutnoće i uvijek blagovremeno informišemo građane o eventualnom povećanju mutnoće, koja se mjeri na svakih sat vremena. Napominjemo da su svi nalazi Instituta za javno zdravlje dokazali da je voda u svim situacijama bila mikrobiološki ispravna“, naglašava Todorović.\nOtvaranjem Poglavlja 27 – Životna sredine i klimatske promjene, stvoreni su uslovi za kandidovanje projekata koje se tiču zamjene azbestno cementnih cijevi na području naše opštine, kao i drugim opštinama u Crnoj Gori.\n„Planiramo da sprovedemo ove aktivnosti posredstvom Udruženja vodovoda Crne Gore i nadamo se da će one u najskorije vrijeme biti realizovane i da ćemo pristupiti radovima na zamjeni cijevi“, kazao je direktor beranskog Vodovoda i kanalizacije i dodao da ćemo prema evropskim fondovima kandidovati i izradu postrojenja za prečišćavanje pitke vode radi eliminisanja pojave mutnoće.\n„Izvinjavamo se i ujedno zahvaljujemo građanima na strpljenju i razumijevanju, naročito u poslednje tri godine od kada je u toku izgradnja kanalizacione mreže, zbog čega je dolazilo do oštećnja cjevovoda od strane izvođača radova, a samim tim i do nestajanja vode, radnici DOO „Vodovod i kanalizacija“ trudili su se da u najkraćem mogućem roku obezbijede uredno vodosnabdijevanje vodom građana Berana“, kazao je na kraju direktor Vuko Todorović.


Konstituisana nova vlast - Radio televizija Kuršumlija\nsreda, 01 jun 2016 21:50\nKonstituisana nova vlast\nOdržana je konstitutivna sednica SO Kuršumlija.\nZa predsednika opštine izabran je Radoljub Vidić, za zamenika predsednika Nebojša Jović, za predsednika Skupštine Dejan Lović, profesor matematike i potpredsednik OO SNS u Kuršumliji, za sekretara SO Kuršumlija Maja Milijanović, koja je do sada bila zamenik sekretara.\nIzabrano je i Opštinsko veće, čiji su članovi po funkciji – predsednik i zamenik predsednika opštine, a osim njih, članovi su: Zlatko Veljović, Biljana Petrović, Radovan Raičević, Dragoje Vesić, Vladimir Jakovljević, Vladimir Maksimović i Vladimir Cvetković.\nSO Kuršumlija ima 25 odbornika: SNS 14 i sama je formirala vlast, SPS 3, Dveri – DSS 3, NS 2, DS 1, SRS 1 i Gvozdeni puk 1.\nOdbornik Slavko Ilić Bole tražio je da mu se materijal dostavlja na bugarskom jeziku, uz simultano prevođenje svake sednice na bugarski jezik, kako bi mogao da je prati. Ilić je kazao da je on Bugarin i da po Ustavu ima pravo da sednicu prati na „maternjem jeziku“!\nIz navedenog se može zaključiti da će odbornik Ilić na narednim sednicama govoriti bugarskim jezikom, tako da će za njegova kazivanja biti potreban prevodilac.


Dragan Čavić Archives - BHDijaspora.net\nOznaka: Dragan Čavić\n09/01/2021 Tarik Kucevic\nNekadašnji predsjednik Republike Srpske Dragan Čavić izjavio je da je Srpska neosporna i međunarodno definisana ustavna činjenica u dejtonskom uređenju BiH, te da ne postoji niko ko može da spori da je 9. januar dan kada je historijski uspostavljena Republika. Čavić je, povodom Dana Republike, poručio da će Srpska obilježavati ovaj datum bez obzira na […]\nPredsjednik Kluba poslanika NDP-a i NPS-a u Narodnoj skupštini RS Dragan Čavić rekao je da su članovi Predsjedništva BiH Željko Komšić i Šefik Džaferović, odbijanjem da prisustvuju sastanku sa ministrom vanjskih poslova Rusije Sergejom Lavrovom, pred međunarodnom javnošću “obrukali zemlju koju predstavljaju”. Čavić je na konferenciji za novinare u NSRS rekao da to što su […]\nPoslanici NDP-a Dragan Čavić i nezavisni poslanik u Klubu SDS-a Nebojša Vukanović razmijenili su tokom jučerašnje sjednice Narodne skupštine entiteta Republika Srpska nekoliko “teških” riječi i optužbi. “Ja sam davno rekao da ne želim da komentarišem nekog, i gadi mi se, prezirem i koji je čak bio predsjednik Republike Srpske, koji je izdao toliko ljudi, […]\n“Republika Srpska je kamen-temeljac BiH i bez Srpske nema ni BiH”, izjavio je Srni predsjednik NDP-a Dragan Čavić, komentarišući namjeru SDA da pred Ustavnim sudom BiH bude preispitan naziv Republika Srpska. “Time SDA direktno ruši Ustav BiH koji je dogovoren u Dejtonu, a prije toga Ženevskim i Njujorškim sporazumom. Republika Srpska je punim imenom ušla […]\n17/06/2018 17/06/2018 AdminOstavite komentar na KONAČNO OTKRIVENO Evo ko je najbogatiji političar u BiH!\nBilo da su dio vlasti ili opozicije, lideri stranaka imaju primanja daleko veća primanja od “običnih” građana. Pokazuju to i njihovi imovinski kartoni dostupni u bazi podataka Centra za istraživačko novinarstvo. Prema posljednjim objavljenim podacima iz imovinskih kartona i zemljišnoknjižnih dokumenata, predsjednik Stranke demokratske akcije Bakir Izetbegović i njegova supruga Sebija, direktorica Kliničkog centra Univerziteta […]


Dvoje državnih sekretara zaraženo u Vladi Srbije - BIGportal.ba\n6 Aprila, 2020 6 Aprila, 2020 0490\nJeremić je sam potvrdio da je pozitivan na virus, kao i da je testiran u petak, ali da se odlično osjeća.\nOn je za “Alo” rekao da se još od 21. marta nalazi u kućnoj izolaciji.\n“Imam terapiju, nisam bio u kontaktu ni sa kim iz Ministarstva. Čim sam osetio simptome, ja sam se sam izolovao. U sredu imam ponovo kontrolu, snimanje pluća i posle toga ću najverovatnije biti ponovo testiran”, rekao je on.\nOsim njega, virusom korona zaražena je i državna sekretarka u Ministarstvu finansija Jelena Tanasković, potvrđeno je Blicu u tom ministarstvu, a ima lakše simptome i osjeća se dobro, o čemu ih je obavijestla putem mejla.\nTanasković je nakon uvođenja vanrednog stanja i na osnovu instrukcija koje je donijela Vlada upućena na rad od kuće, kao i većina zaposlenih u Ministarstvu koji su ispunjavali uslove iz pomenute instrukcije (navršenih 60 godina, dijete mlađe od 12 godina, hronične bolesti…).\n“Tanaskovićeva je, prema našim saznanjima, zaražena u privatnom okruženju, dakle van Ministarstva, dok je posao obavljala od kuće. Nakon što je zaražena, nije bila u neposrednom kontaktu ni sa kim iz Ministarstva. Nema drugih zdravstvenih oboljenja i nadamo se da će uspješno i brzo da se oporavi”, rekli su u tom ministarstvu.\nDodaju da su u samom ministarstvu od pojave virusa propisane stroge mjere zaštite, jedan dio zaposlenih radi od kuće, a oni koji dolaze na posao nose zaštitne maske, rukavice i mjeri im se tjelesna temperatura pri ulasku u zgradu, a redovni se radi dezinfekcija objekta.


Predstava "Priče hleba i krvi" je autorski projekat glumice DAH Teatra Sanje Krsmanović Tasić, nastao nakon dugog istraživanja lične, porodične kao i kolektivne istorije našeg naroda, posebno perioda Balkanskih ratova i Prvog svetskog rata, kao i perioda SFRJ.\nDramaturgija , režija i gluma - Sanja Krsmanović Tasić\nVideo - Miloš Tomić\nMontaža dokumentarnog filma o uličnim predstavama DAH Teatra - Iva Musović\nMuzika i obrada vizuelnog materijala - Jugoslav Hadžić\nDizajn programa i vizuelni identitet predstave – Anastasia Tasić\nIzrada objekata - Nikola Tasić\nKostim i izrada zastave - Milena Ristić\nDizajn svetla - Milomir Dimitrijević\nOrganizacija i PR predstave– Tanja Brešan\nU njoj je ispričana priča o hrabroj Sofiji Jovanović, solunskom borcu, prababi autorke, kao i mnoge druge priče koje se nadovezuju i dopunjuju. Autorka naziva svoje delo "esejom u pokretu" i objašnjava:\n„Esej u pokretu je nova vrsta narativnog scenskog izraza gde se kroz umetničko izražavanje pripovedaju istiniti događaji i pojave uz (samo)kritičko promišljanje, kroz elemente lične istorije stavljene u kontekst društvenih događaja koje su na nju direktno uticali. Pokret i kretanje su moja primarna forma izražavanja, stoga i esej mora biti ispisan i ispričan uz pokret. Kao i svaki esej, i ovaj će sadržati fusnote koje će se, po potrebi, prikazati u prostoru, tako da će esej kao svoju završnicu imati i sopstveno razotkrivanje po segmentima.“\nPredstava je realizovana uz podršku Ministarstva kulture i informisanja Republike Srbije, Sekreterijata za kulturu grada Beograda i Gradske opštine Vračar.\nPREMIJERA U Dah Teataru Centru za pozorišna istraživanja, Marulićeva 8\n9. i 10. novembra 2012. u 20 časova


Izvor\tPolitika\tapril 08, 2017\nPripadnici Službe za borbu protiv organizovanog kriminala niti bilo koje druge organizacione jedinice MUP-a Srbije ne sprovode istragu o poslovanja Fondacije Dragice Nikolić, supruge predsednika Republike Srbije – saopštio je juče MUP.\nOvo je bila reakcija na napis u dnevnom listu „Blic” da policija češlja papire i poslovanje ove fondacije.\nU informaciji koju je ovaj list juče preneo, navodi se da policija već nekoliko dana proverava poslovanje fondacije zbog navodne prijave jednog od izvođača radova na njenom projektu da deo isplaćenog novca u gotovini vrati osobi bliskoj porodici Nikolić.\nPozivajući se na neimenovani izvor blizak policiji, list prenosi da je to bio princip po kome je fondacija supruge predsednika Srbije poslovala od osnivanja 2013. godine. Kroz tu fondaciju je, kako se navodi, prošlo oko deset miliona evra. Takođe se, prema istom izvoru, sumnja da je po istom principu „500.000 evra, umesto na gradilištima, završilo u nečijim džepovima” i dodaje da će se utvrditi šta se sve dešavalo sa novcem iz fondacije.\nTraženi podaci o uplatama\nPostupajući u slučaju Fondacije „Dragica Nikolić”, Agencija za borbu protiv korupcije se obratila Narodnoj banci Srbije, Upravi za trezor i Upravi za zajedničke poslove republičkih organa od kojih su između ostalog traženi podaci o tome koja su pravna i fizička lica vršila uplate dinarskih i deviznih sredstava na račun fondacije, u kom iznosu i po kom pravnom osnovu i da li su korisnici javnih sredstava budžeta Republike Srbije vršili prenos dinarskih i deviznih sredstava fondaciji. „Na osnovu podataka i dokumentacije prikupljenih od državnih organa i delimičnih podataka o imenima donatora dobijenih od fondacije, agencija u okviru svojih nadležnosti vrši provere pravnih i fizičkih lica koja se pojavljuju kao donatori fondacije i eventualno postojanje povreda odredaba Zakona o Agenciji za borbu protiv korupcije”, rekli su u Agenciji za „Politiku”, dodajući da će po okončanju ovog postupanja obavestiti javnost.\nMUP je juče, međutim, saopštio da novinar potpisnik teksta „nije pre objavljivanja proverio poreklo i istinitost navoda u tekstu”. Demantujući da im je policija „u gostima”, izvor blizak fondaciji juče je za „Politiku” rekao da je u tekstu „sve od prve do poslednje reči laž”.\nČinjenica je, međutim, da je fondacija, odnosno supruga predsednika Srbije kao njen osnivač, od samog početka rada pod velikim pritiskom javnosti zbog odbijanja da saopšti imena donatora. Ona je to pravdala odredbom Zakona o fondacijama i zadužbinama koji privatnim zadužbinarima omogućava da ta imena drže u tajnosti. Kako su svojevremeno saopštili iz fondacije za naš list, „pošto je reč o društveno odgovornim aktivnostima, donatori žele da se o njihovim donacijama i pomoći ne komunicira u javnosti”. To je, naglašavali su, princip koji važi i u Srbiji i u svetu.\nIpak, to nije prekinulo spekulacije. Njih su u kabinetu predsednika države obično tumačili u kontekstu pokušaja da se okrnji ugled i snizi rejting Tomislava Nikolića, koji nikada nije krio želju za drugim mandatom. Nikolić je sam, podsetimo, kada je definitivno odustao od kandidature, najavio da će se o njegovom budućem angažmanu dogovoriti sa Vučićem posle izbora, a u kabinetu predsednika očekivali su sastanak tokom ove nedelje.\nNikolić je o fondaciji svoje supruge govorio i u godišnjem obraćanju pred Novu godinu. Tada je veliki deo svog izlaganja posvetio humanitarnom radu Dragice Nikolić, saopštivši da je fondacija u skladu sa zakonom prikupila 1,2 milijarde dinara. Nikolić je tom prilikom otkrio da je mesec dana ranije dobio „vrlo uvredljivo” pismo od Agencije za sprečavanje korupcije u kom se kaže da postoje indicije da je poslovanje fondacije skopčano s koruptivnim radnjama i da donatori mogu imati privilegije u Srbiji.\n„Fondacija je reagovala tako što je dostavila Agenciji spisak donatora, ali s oznakom da to ne može da bude dostupno javnosti, već isključivo Agenciji. Ako nađe koruptivnu radnju, ako nađe kriminalca da je finansirao fondaciju, onda mogu slobodno da objave”, rekao je Nikolić.\nNa jučerašnje pitanje našeg lista o tome kakvi su nalazi ove provere koja traje mesecima, Agencija za borbu protiv korupcije odgovorila nam je da „postupa po predstavci koja joj je podneta, a u kojoj je ukazano na postojanje sumnje na korupciju prilikom davanja donacija Fondaciji ‘Dragica Nikolić’”. Agencija, dakle, još proverava navode o postojanju sumnje na korupciju prilikom davanja donacija fondaciji i eventualnom postojanju pogodnosti koje su davaoci donacija ostvarili po navedenom osnovu, a u vezi sa čim je fondaciji i upućen poziv za dostavljanje informacija.\n« Optužnica zbog falsifikovanih potpisa na izborima 2016. Mladić poginuo u teškoj nesreći motocikla i automobila »


» Aerodrom Tokio\nMeđunarodni aerodrom Tokio, poznatiji kao aerodrom Narita, smešten je na oko 60km istočno od Tokija, u gradu Narita koji predstavlja šire područje Japana. Godišnje kroz aerodrom prođe oko 70 miliona putnika što ga čini drugim najprometnijim aerodromom u Japanu i četvrtim u svetu.\nAerodrom obuhvata oko 80% celokupnog međunarodnog saobraćaja u Japanu. Aerodrom ima najdužu poletno-sletnu pistu u Japanu, dužine 4000m. Sedište je nacionalne avio kompanije Japan Airlines, low cost avio kompanije Jetstar i kao azijsko čvorište za United i Delta Airlines.\nAerodrom se sastoji od tri terminala. Prva dva su namenjena za međunarodne letove dok je treći orijentisan ka low cost avio kompanijama.\nAerodrom je otvoren davne 1931 godine u južnom delu današnjeg aerodromskog kompleksa i predstavljao je najveću japansku civilnu vojnu bazu u to vreme. Danas, predstavlja najbolji domaći aerodrom sa najčistijim terminalom i ujedno najtačniji aerodrom u svetu. Takođe, izdvaja se i po atletskoj stazi kojom je opremljen za predstojeće Olimpijske igre.\nO letovima ka ovom aerodromu najbolje ćete se informisati na našoj stranici Avio karte Beograd Tokio.\nAerodrom je veoma dobro povezan sa centrom Tokija bez obzira na udaljenost. Tu je veliki broj autobuskih linija, mada je najbrža opcija voz Access Express, dok bi smo vam vožnju taksijem do grada preporučili kao opciju koju treba izbegavati, jer je za nju potrebno izdvojiti čak do 250€.


Na Vlasini planirana izgradnja 55 mini hidroelektrana - JUGPRESS\nPostavio: Jugpress Juni 16, 2019\nNa reci Vlasini je izgrađeno ili se gradi petnaestak mini hidrocentrala, a u planu je da u skoroj budućnosti bude izgrađeno još 55 takvih objekata, rekla je u Vlasotincu Dragana Đorđević iz Instituta za hemiju, tehnologiju i metalurgiju .\n” Gradnjom tavih mini hidrocentrala kvalitet čiste vode se uništava, i na vama iz opštine Vlasotinca je da se odlučite da li želite da imate još 55 novoizgrađene mini hidrocentrale i da tako ostanete bez reke Vlasine”, rekla je ona na javnoj raspravi o vodosnabdevanju i mini hidroelektranama.\nPrilikom obilaska terena primećena je izgradnja nekih kuća i malih hidroelelektrana, koje na svoj način urušavaju čistoću voda u pojedinim rekama, dodala je ona.\nDoktor Dragana Đorđević govorila je analizirala štete koje proizilaze od izgrađenih i planiranih mini hidrocentrala.\nA predsednik opštine Vlasotince Zoran Todorović rekao je da ta opština nije bila u obavezi da organizuje javnu raspravu o tehničkom dokumentu pod radnim nazivom ,,Studija o rešenju vodosnabdevanja”, ali da je ipak organizovana , zbog same činjenice da se radi o veoma osetljivoj temi za stanovnike opštine Vlasotince, a to je vodosnabdevanje zdravom pijaćom vodom, pribeglo se odluci da se na javnoj raspravi pojave kredibilni i stručni ljudi, i to pojedini od njih koji su bili direktno uključeni u izradi studije.\nU raspravi su učestvovali Nebojša Veljković iz Agencije za zaštitu životne sredine, Dragana Đorđević iz Naučnog instituta za hemiju, tehnologijui metalurgiju, a iz Instituta ,,Jaroslav Černi” iz Beograda bili su Dušan Đurić, dr. Tomislav Marjanović i Aleksandar Daničić, Zvonko Ilić, direktor JKP ,,Vodovod” i predsednik vlasotinačke opštine Zoran Todorović.\nSama rasprava trajala je dugo, skoro četiri sata, a prisutni gosti odgovarali su na pitanja zainteresovanih građana.\nDiplomirani građevinski inženjer i odgovorni projektant Aleksandar Daničić iz Instituta ,,Jaroslav Černi” iz Beograda, u širokom ekspozeu prisutnima je objasnio mnogo toga što se tiče rešavanja problema za zdravom pijaćom vodom za opštinu Vlasotionce. Uobičajna je praksa da se potrebe za vodom projektuju kao da će broj stanovnika rasti, iako smo, danas, svedoci da se broj stanovnika u mnogim sredinama smanjuje. Kvalitet vode u Vlasini je dobar i po merenjima pripada prvoj i drugoj kategoriji voda. Naša ustanova je ponudila tri rešenja za snabdevanje vodom opštine Vlasotince i na vašoj je lokalnoj samoupravi da se odluči koje rešenje želi. Mi nudimo rešenje, ali ga nikome ne namećemo.\nNaša prva varijanta koju nudimo je da se grad, osim jugozapadnog dela snabdeva vodom prevashodno iz izvorišta reke Vlasine i taj projekat u finansijskom delu iznosi 6,2 miliona dinara.\nDruga varijnta se odnosi na vodosnabdevanje sa izvorišta LJuberađe, koja je već uključena u sistem vodosnabdevanja grada Niša i Babušnice i predračunska vrednost je 13 miliona dinara.\nI treća varijanta, koja košta 8,5 miliona dinara, je kombinovano snabdevanje iz izvorišta reke Vlasine i LJuberađe “, rekao je Aleksandar Daničić, uz konstataciju da kapacitet Bistričke reke je jako mali.\nNa pojedine tvrdnje učesnika u raspravi da je ,,Vlasina” kolektor otpadih voda”, prf. Prvoslav Marjanović je rekao da to nije istina i da broj od 20.000 stanovnika koji tamo gravitira ne može da toliko ugrozi kvalitet same vode u reci Vlasini, jer sve to prođe Vlasinom za samo tri minuta.\nDirektor JKP ,,Vodovod”, Zvonko Ilić, je rekao da se kvalitet vode u vlasotinačkom ,,Vodovodu” kontroliše i proverava na način kako je to propisano i da je kvalitet vode između prve i druge kategorije.\nNebojša Veljković iz Agencije za zaštitu životne sredine je upozorio na sledeću činjenicu:\nPredviđa se da će prekogranični transport zagađujućih materija imati sve veću ulogu u budućnost, sa potencijalnim štetnim uticajima na kvalitete evropskih površinskih voda – i zaključio da štetnih materija nema u reci Vlasini, za razliku od Veternice i Jablanice.\nŠtetočine, crkli ga majci svi oni koji podignu ruku i glasaju za ovaj zločin nad narodom\nJuni 16, 2019 7:08 pm\nNema šta da glasaju ili ne, to je već odlučeno na višem nivou, u paketu sa Kosovom, Gazivodama, Trepčom, Borom, … ovo predstavlja samo “kuvanje žabe” i o tome je trebalo misliti na izborima kad se glas prodavao za par crvenih i da žutima crkne krava. Sad vam, dragi sugrađani predstoji selidba … 🙁\nJuni 17, 2019 1:44 pm


Jeftini letovi iz Srbije do Švajcarske - Avio karte Srbija Švajcarska - eSky.rs\nAvio karte iz Srbije do Švajcarske\nPretražite letove iz Srbije do Švajcarske\nProverite najbolje prilike za letove iz Srbije do Švajcarske\nDirektni letovi se obavljaju 4 dana u nedelji -\tpon.,\tsre.,\tčet.,\tsub..\nDirektni letovi s avio kompanijom:\teasyJet (U2),\tSwiss (LX),\tAir Serbia (JU).\n✔ Postoje li posebne ponude za letove iz Srbije do Švajcarske na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Švajcarske?\n✔ Ako rezervišem let iz Srbije do Švajcarske, mogu li da rezervišem ujedno i smeštaj?\n✔ Koje avio-kompanije nude letove iz Srbije do Švajcarske?\nBudite sigurni, da na eSky.rs ponuda letova iz Srbije do Švajcarske uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Srbija - Švajcarska


Bane: "Igrali smo ispod proseka" - Sportske.net\nKapiten fudbalske reprezentacije Srbije Branislav Ivanović rekao je da uzroke poraza u Beču igrači treba da traže u sebi.\nFSS poziva: "Naša reprezentacija igra utakmicu na život i smrt!"Gaćinović: "Nije sve izgubljeno"Arnautović: "Svim srcem uz Srbiju, idemo na Mundijal"Šta Koler kaže na to što se Arnautović nije radovao posle golaKalkulacije - 7 mogućih scenarija za Srbiju do kraja kvalifikacija, 4 dobitna!\nReprezentacija Srbije propustila je priliku da pobedom u Beču overi plasman na Svetsko prvenstvo u Rusiji, a kapiten "Orlova" Branislav Ivanović je posle meča istakao da se i pre večerašnjeg duela sa Austrijom znalo da posao neće biti lak.\n"Rekli smo i pre ove utakmice da će odlučujući koraci biti jako teški. Mislim da smo na početku ove utakmice ušli malo uplašeno i izgubili kontrolnu bez obzira na dati gol. Pravili smo greške koje nam se ranije nisu dešavale, utakmica je bila otvorena a to nama nije odgovaralo", kazao je Ivanović.\nAustrija je u Beču nanela Srbiji prvi poraz u kvalifikacijama (3:2) iako više nema šanse da se domogne Mundijala.\n"Uzroke poraza treba da tražimo u nama jer smo ovu utakmicu odigrali ispod svakog proseka. Sreća što imamo utakmicu za tri dana koja će biti još teža, ali mi verujemo da možemo da se nađemo na Svetskom prvenstvu, mislim da smo to pokazali igrama", zaključio je Ivanović.\nSrbija u ponedeljak dočekuje Gruziju u okviru poslednjeg kola kvalifikacija za Svetsko prvenstvo. Pobeda vodi "Orlove" na Mundijal.


Neurohirurzi, prof. dr Paolo Kapabjanka i dr Luiđi Kavalo, dolaze iz Univerzitetske bolnice Federiko Drugi i u Srbiji će biti od 27. septembra pa do prvog oktobra.\nSaradnja ova dva hiruga sa beogradskom neurohirurškom klinikom traje već dugi niz godina. Upravo su oni naše hirurge naučili tehniku vađenja tumora kroz nos, koja se sada već rutinski primenjuje u Beogradu.\nKako objašnjava neurohirurg dr Dragan Savić, dr Kapabjanka i dr Kavalo nisu pozvani u Beograd zato što naši lekari ne mogu sami da operišu, nego što oni imaju veće iskustvo.\n- Biće operisani pacijenti sa tumorima hipofize, baze lobanje. Mi radimo uspešno ove zahvate, ali su kod ovih pacijenata tumori toliko veliki da prisustvo italijanskih neurohirurga smanjuje rizik same operacije - kaže dr Savić.\nDolazak ovih hirurga plaća Republički fond za zdravsteno osiguranje i to troškove smeštaja, puta, licence za rad, kao i honorare u visini od 31.500 evra i 133.000 dinara.


Ovo nije niko očekivao...\nObjavljeno: 08.10.2019. 06:57h\nUoči razgovora vlasti i opozicije, kojima posreduje Evropski parlament (EP), predsednik Odbora za spoljne poslove EP Dejvid Mekalister kaže da se nada da će politički akteri hitno naći zajedničko rešenje, a bojkoti se, napominje, teško kvalifikuju kao održivo demokratsko rešenje.\n"Naš predlog je da olakšamo proces međustranačkog dijaloga, stranke će morati da postignu konsenzus o koracima koje žele da preduzmu kako bi se poboljšali uslovi za rad u parlamentu i za održavanje izbora", rekao je Mekalister za "Blic".\nOn je podsetio da, kada su se bivši evroparlamentarci Eduard Kukan i Knut Flekenštaj sreli sa predstavnicima opozicije i vlasti u avgustu, velika većina njih je izrazila iskrenu volju da učestvuje u dijalogu koji potpomaže EP.\n"To je osnova mog poziva, a očekujem da će političke snage učestvovati u otvorenom i konstruktivnom dijalogu sa ciljem poboljšanja uslova za dijalog u Skupštini i dolazećim izborima", naveo je Mekalister.\nPredsednik Odbora za spoljne poslove EP dodao je da se nada da uspostavljanjem procesa međustranačkog dijaloga mogu da pomognu da se napravi prostor za iskrenu međupartijsku debatu, koja je od vitalne važnosti za pravnilno funkcionisanje zakonodavne vlasti, kao i za napredak zemlje na njenom putu ka EU.\nUpitan da li će posle razgovora biti usvojene neke mere, Mekalister je rekao da EP samo olakšava dijalog, a da su obaveze donošenja i sprovođenja mera odluka učesnika, kako Vlade tako i opozicije.\nOn je dodao da se planiraju tri runde dijaloga do kraja godine i da će nakon svake od njih biti rezimirane teme "po kojima smo čuli da politički akteri postižu konsenzus i podsticaćemo ih da razmotre primenu i idu dalje tražeći povratne informacije o napretku do naredne runde dijaloga".\n"Dogovorene mere doći će od samih učesnika, tako da možemo očekivati da će ispoštovati sopstvene obaveze", rekao je Mekalister.\n"Za razliku od redovnog parlamentarnog procesa donošenja odluka, dijalog predviđa da svi učesnici, bez obzira na veličinu, razgovaraju na ravnopravnim osnovama sa svim ostalilm učesnicima, a metodologija dijaloga će biti postizanje konsenzusa", rekao je Mekalister.\n"Kako bismo započeli svaku sesiju dijaloga, pozvaćemo stručnjake za izborne standarde da daju uvodne stručne napomene. Međutim, samo političke grupe i stranke učestvuju u dijalogu", napomenuo je on.\nMEKALISTER IZNEO SVOJ PREDLOG ZA RAZGOVOR VLASTI I OPOZICIJE: Sve se odvija u dve faze, pre i posle izbora\nMekalister je rekao da "čvrsto veruje" da je parlament prirodno mesto za demokrastku raspravu, za donošenje zakona i usmeravanje zemlje ka EU, naglasivši da demokratski sistem ne može pravilno da funkcioniše bez jakog parlamenta.\n"Ovo nije samo moje mišljenje, to je jasno rečeno u Ustavu ove zemlje i njenoj dugoj parlamentarnoj tradiciji. Izlaz iz sadašnjeg zastoja može biti samo kroz novi parlament, a legitimitet i snaga ovog parlamenta zavisiće od napora svih političkih aktera da se stvore pravi uslovi za održavanje demokratskih izvora. Jaka većina sa jakom opozicijom", poručio je Mekalister.\nDejvid MekalisterBojkot izboraEUEvropski parlamentDijalog vlasti i opozicije


Srbi u Kosovskoj Mitrovici poručili: Ne želimo da učestvujemo u "ekonomskom samoubistvu" - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Srbi u Kosovskoj Mitrovici poručili: Ne želimo da učestvujemo u "ekonomskom samoubistvu"\nSrbi u Kosovskoj Mitrovici poručili: Ne želimo da učestvujemo u "ekonomskom samoubistvu"\n07.mart 2019. Izvor: Tanjug\nU Kosovskoj Mitrovici održan je protest Srba sa kojeg je poručeno da će se boriti za svoja prava i prava njihove dece koja zavise od kombinata Trepča, u kojem radi oko 3.000 Srba sa severa Kosova i Metohije, te da neće odustati od borbe za svoj život, slobodu, ostanak i opstanak na prostoru južne pokrajine.\nČlan predsedništva sindikata Ratomir Milojević naveo je da se radnici Trepče nikada nisu mešali u tuđ život, niti su učinili išta čime bi zaslužili da ih danas kažnjavaju oduzimanjem posla, prava na rad i egzistencije njih i njihove dece.\nKako je rekao, sva "njihova" dokumenta i zakoni o Trepči doneti su jednostrano, zbog čega, dodaje, Srbi ne žele da učestvuju u "ekonomskom samoubistvu", te da nikada neće prihvatiti primenu zakona koja ugrožava njihove životne interese.\n“Svesni smo da oni imaju samo političke cilјeve, od kojih je krajnji ukidanje naših radnih mesta, našeg izvora egzistencije i proterivanje naših radnika i naroda sa ovih prostora. Nećemo i ne smemo to dozvoliti", kazao je Milojević.\nDodao je da je poziv Ramuša Haradinaja radnicima Trepče da ne slušaju političare iz Beograda i prihvate da kao radnici postanu vlasnici Trepče vrhunac licemerja i demagogije.\n"Mi nikada nećemo od svoje države otimati ono što je njeno i na bilo koji način dati legitimitet vlastima u Prištini za njihove isklјucive političke cilјeve", rekao je Milojević.\nPotpredsednik Srpske liste Igor Simić podsetio ej da su četiri meseca prošla od uvođenja anticivilizacijskih taksi te da su se mnogi politički predstavnici Albanaca nadali da će Srbe ostaviti žedne i gladne i naterati ih da se na kraju predaju, ali da samo mogu da vide da su Srbi nikada jači, složniji u nameri da ostanu i opstanu na ovim prostorima, da sačuvaju pravo na slobodu i život.\nPrimetio je da su predstavnici privremenih prištinskih organa počeli "slamanje" srpskog naroda uvođenjem taksi, a nastavili sa podizanjem lažnih optužnica protiv svih onih koji nisu bili spremni da pognu glave pred njima.\n“Među njima i potpredsednika Srpske liste Milana Radojičića. Oni moraju da shvate da smo svi odlučni u nameri da ostanemo i opstanemo i branimo ovo malo parče slobode koje su nam ostavili naši preci", kazao je Simić, te dodao da među Srbima na KiM nema i ne sme biti podela, kao i da incidenti poput današnjeg u Velikoj Hoči Srbe neće uplašiti i oterati sa KiM.\nDirektor KBC u Kosovskoj Mitrovici Milan Ivanović naveo je da "kosovske institucije i šiptarske vlasti narkokartela" najavlјenom registracijom Trepče pokušavaju da završe etničko čišćenje takozvanog nezavisnog Kosova u čemu imaju pomoć svojih zapadnih mentora.\nDodao je da to rade i uvođenjem taksi i pokušajem otimanja Gazivoda, Trepče, oduzimanjem prava na rad Srbima, kao i pokušajem aneksije Mitrovice.\nI formiranjem vojske koju treba rasporediti po severu", naveo je Ivanović i dodao da srećom Srbi na KiM imaju podršku državnog vrha Srbije, koji neće dozvoliti nasilјe nad Srbima u pokrajini.\nKažao je da neprijatelјsko raspoloženje prema Srbima na KiM dolazi od Albanaca, sa zapada, ali i iz Beograda, od onih koji organizuju "večernje proteste" kako im se, kaže, lica ne bi videla i ne bi se znalo ko ih organizuje.\n"Znamo mi ko su oni, znamo da su organizovani sa strane, da su plaćeni sa strane. Tu su oni koji su ojadili ovu zemlјu i obogatili se na njen račun, koji su postavili granicu između nas i ostatka Srbije, koji su gotovo priznali nezavisno Kosovo. Tu su i braća glumaca, pa jedan kaže treba legalizovati drogu i da Kosovo nije Srbija", rekao je Ivanović.\nPodsetio je da su predstavnici Srba sa KiM imali sastanak sa predsednikom Aleksandrom Vučićem i naveo da je predsednik ponovio da neće dozvoliti kosovsku Oluju niti bilo kakvo nasilјe nad srpskim narodom na KiM.\nDodaje i da je državna politika prema KiM danas bezrezerva podrška Srbima na KiM, ulaganje u razvoj pokrajine i ostvarivanje što bolјih uslova za život Srbima.\n"To govori o ozbilјnosti i odgovornosti državne politike", rekao je Ivanović i dodao da je protiv zamrznut konflikta, već za kompromis, te da stvari treba što hitnije rešavati.\nPredsednik Studentskog parlamenta Filozofskog fakulteta Luka Jovanović, inače student istorije u Kosovskoj Mitrovici, rekao je da je svrha nauke koju proučava da nauči kako se treba ponašati u sadašnjosti, ali i kako isplanirati budućnost.\n"Ako pogledamo istoriju Trepče, srešćemo samo imena poput kralјa Milutina, cara Dušana, Nikole Pašića, kralјa Aleksandra Karađorđevića i mnogih drugih, ali nećemo sresti nijednog Ramuša ili Hašima koji su išta uradili za Trepču osim što su dizali štrajkove, pobune i podmetali požare", kazao je Jovanović.\nPoručio je da će se studenti i dalјe boriti protiv otimanja Trepče, ali i protiv taksi od 100 odsto, kao i inicijative za ujedinjenje Mitrovice.\nDekan Ekonomskog fakulteta Univerziteta u Prištini sa privremenim sedištem u Kosovskoj Mitrovici Tanja Vujović istakla je da profesori na KiM imaju veću odgovornost od njihovih kolega sa drugih univerziteta po Srbiji, jer oni svojim studentima sem znanja treba da prenesu i lјubav prema otadžbini, te da stvaraju generacije koje će biti spremne da grade i izgrade svoju budućnost na "svetoj srpskoj zemlјi".\nObaveza je profesora, dodala je, da prepoznaju potencijale studenata, osnaže ih i zadrže na Univerzitetu, po školama, institucijama i preduzećima.\n"Ako sada ne mislimo na budućnost, onda je nećemo ni imati", zaklјučila je.


Vučić: Srbija odlučila da prihvati novu metodologiju u pristupnim pregovorima s EU\nPredsednik Srbije Aleksandar Vučić izjavio je u četvrtak uveče u Parizu da je Srbija odlučila da prihvati novu metodologiju u pristupnim pregovorima s Evropskom unijom.\nPosle sastanka s predsednikom Francuske Emanuelom Makronom, Vučić je novinarima rekao da je ta odluka Srbije "izazvala dodatno poštovanje kod francuske strane" pošto je upravo Pariz inicirao promenu metodologije.\n"Obavestio sam predsednika Makrona o toj odluci, a sutra (10. jula) ću je zvanično saopštiti na video samitu (Srbije i Kosova). To će značiti da ćemo, kad otvorimo ekonomska i socijalna poglavlja, imati pristupe fondovima iz tih poglavlja koja smo otvorili, pa onda idemo na novih pet, pa na novih sedam poglavlja iz neke treće oblasti", kazao je Vučić posle sastanka u Jelisejskoj palati, prenela je kasno sinoć agencija Beta.\nVideo samit o odnosima Kosova i Srbije: Restart dijaloga\nNaveo je da je nova metodologija u pregovorima s Unijom o članstvu "bolja, povoljnija i neuporedivo konretnija" za Srbiju.\nPovodom toga što EU u junu nije otvorila nijedno poglavlje u pregovoirma sa Srbijom, Vučić je rekao da je o tome pričao s Makronom, ali da misli da uz novu metodologiju "mogu da budu otvorena mnoga poglavlja do kraja godine".\n"Ni Makron ni ja nismo fascinirani poglavljima, nego suštinom, time šta Srbija može da dobije, a šta EU može da dobije", dodao je Vučić.\nFrancuska je prošle godine usvajanjem nove metodologije uslovila nastavak evrointegracija zemalja Zapadnog Balkana koje nisu otvorile pregovore s Unijom. Srbija i Crna Gora su mogle da biraju da li će pregovore nastaviti po staroj ili novoj metodologiji.


Lukašenko u NOKAUTU: EU podržala proteste – Otvoreno\nPočetnaVestiLukašenko u NOKAUTU: EU podržala proteste\nponedeljak, 17. avgusta 2020 : 09:56\nLukašenko u NOKAUTU: EU podržala proteste\nVisoki predstavnik Evropske unije za spoljnu i bezbednosnu politiku Žozep Borelj podržao je proteste koji su juče održani u Belorusiji, navodi se na njegovom nalogu na Tviteru.\n– Stotine hiljada Belorusa danas je izašlo na mirne proteste, zahtevajući oslobađanje političkih zatvorenika, kažnjavanje odgovornih za policijsko nasilje, kao i prave izbore. EU podržava beloruski narod – navodi se u saopštenju.\nRanije je francuski predsednik Emanuel Makron izjavio da bi Evropska unija “trebalo da nastavi da mobiliše podršku stotinama hiljada Belorusa koji se mirno zalažu za poštovanje njihovih prava, sloboda i suvereniteta”.\nDa podsetimo, jJuče su u glavnom gradu Belorusije Minsku, kao i u mnogim drugim gradovima širom zemlje, održani mirni protesti protivnika aktuele vlasti. Istovremeno je održan i miting podrške predsedniku Aleksandru Lukašenku. Policija je saopštila da juče nije bilo incidenata niti hapšenja u Minsku.


Nova lica u srpskoj vladi / Srbija / zone / home page - Osservatorio Balcani e Caucaso Transeuropa\nNova lica u srpskoj vladi\nMandatar je najavio „zlatno doba“ za Srbiju, predviđajući da će nova vlada uspeti da reši krupna pitanja sa kojima se zemlja suočava. Slične najave davane su i ranije, ali se rokovi za dolazak obećanog boljeg života pomeraju od godine do godine\n12.08.2016. - Dragan Janjić Beograd\nMandatar za sastav nove srpske vlade Aleksandar Vučić promenio je gotovo polovinu ministara iz prethodne vlade u kojoj je bio premijer, ali to neće doneti nikakve bitnije promene u politici koju vodi srpski vladajući blok. Srbija ostaje opredeljena za evrointegracije, ali je nerealno očekivati oštrije korake koji bi vodili ka radikalnijem distanciranju od Moskve i potpunom prihvatanju kursa koji prema Rusiji drže Brisel i Vašington.\nAli, ukoliko opstane pun mandat, odnosno četiri godine, nova vlada bi, makar teoretski, trebalo da obavi najvažniji deo posla u vezi sa evrointegracijama, uključujući i sređivanje odnosa sa Kosovom. To podrazumeva i promenu Ustava Srbije u čijoj preambuli je izričito navedeno da je Kosovo u sastavu Srbije. Brisanje preambule bi bio veoma rizičan politički potez za koji se Vučić ipak neće opredeliti.\nU samom sastavu vlade nema velikih iznenađenja. Vladajuća Srpska napredna stranka (SNS) zadržala je koaliciono partnerstvo sa Socijalističkom partijom Srbije (SPS), kojoj je ostavila tri ministarska resora (toliko je imala i u prethodnoj vladi). Vučić je očigledno procenio da mu je ipak bolje da SPS, inače drugu stranku po snazi u srpskom parlamentu, zadrži unutar vlasti, nego da je gurne u opoziciju.\nJezgro vlade ostalo je isto. Na mestima potpredsednika ostali su lider SPS-a Ivica Dačić, lider Socijaldemokratske partije Srbije (SDP) Rasim Ljajić i dvoje funkcionera SNS-a, Zorana Mihajlović i Nebojša Stefanović. Pri tome Dačić ostaje ministar inostranih poslova, Ljajić zadržava resor trgovine i turizma, Stefanović resor unutrašnjih poslova a Mihaijlovićeva resor saobraćaja i infrastrukture. Na važnom mestu ministra energetike ostaje Aleksandar Antića (SPS), što znači da u resoru koji je bitan za odnose sa Rusijom neće biti promena.\nU eskpozeu koji je podneo parlamentu Vučić je najavio „zlatno doba“ za Srbiju, predviđajući da će nova vlada uspeti da reši krupna pitanja sa kojima se zemlja suočava. Slične najave davane su i ranije, ali se rokovi za dolazak obećanog boljeg života pomeraju od godine do godine. Od optužbi koje stižu tim povodom vlada se brani navodima o stabilnom budžetu i rastu proizvodnje i BDP-a, dok razbijena i slaba opozicija još nije u stanju da joj parira ni u parlamentu ni na javnoj sceni.\nBudući da vladajući blok na vanrednim izborima održanim 24. aprila ove godine osvojio 160 od ukupno 250 mesta u srpskom parlamentu, izbor nove vlade nijednog trenutka nije doveden u pitanje. Vučić i SNS su taj posao bez ikakvih teškoća mogli da obave i ranije, ali im odgađanje nije nanelo političku štetu. Naprotiv, kod velikog dela biračkog tela sklonog da vlast prepoznaje u jednom čoveku samo je učvršćeno uverenje da nema nikakvih problem sve dok premijer kontroliše situaciju.\nOtuda je sama parlamentarna rasprava o izboru nove vlade pre neka vrsta političke predstave koju Vučić i njegov propagandni tim nastoje da iskoriste u obračunu sa neistomišljenicima, nego prilika za ozbiljniju raspravu o ključnim političkim i ekonomskim pitanjima. Stiče se utisak da je vladajući blok unapred planirao da u parlamentu „pregazi“ nemoćnu opoziciju, izabere novu vladu i proglasi letnju pauzu.\nOdržavanje tenzije i permanentan pritisak na oponente su konstanta politike vladajućeg bloka i jedan od osnovnih razloga za raspisivanje vanrednih izbora, koji su održani uprkos činjenici da je vladajući blok u tom trenutku imao dvotrećinsku većinu u parlamentu. Vučić je to na konferenciji za novinare održanoj dan uoči sednice parlamenta rekao da je izbore raspisao zbog političke stabilnosti, ali i sa ciljem da izbegne da ga opozicija optužuje da nema dovoljnu podršku birača.\nDa u tom pogledu neće biti bitnijih promena pokazala je i sednica parlamenta na kojoj je raspravljano o izboru nove vlade. Mandatar je gotovo šest sati čitao ekspoze bez pauze, stojeći za govornicom u parlamentu. Slušali su ga poslanici vladajućeg bloka, a on je tokom ekspozea neke od njih opomenuo da ne gledaju u mobilne telefone. Deo opozicione je napustio salu, nezadovoljan zbog toga što je sastav nove vlade parlamentu dostavljen samo 24 sata pre sednice na kojoj je ona birana.\nNajviše pažnje javnosti u izboru novih ministara izazvala je ministarka za državnu upravu i lokalnu samoupravu Ana Brnabić, koja se otvoreno deklariše kao pripadnica LGBT populacije. Mediji su takav potez odmah okarakterisali kao istorijski, a premijer i vladajući blok s pravom očekuju da on bude sa odobravanjem dočekan u Briselu i Vašingtonu. Iz krugova civilnog društva stižu upozorenja da isticanje seksualne orijentacije kao bitnog kvaliteta nije dobar pristup.\nAna Brnabić je nestranački kandidat, ali je ranije u javnim izjavama podržavala premijera i sarađivala sa njim, pa je izvesno da je Vučić nije predložio za ministarku zbog toga što pripada gej populaciji. Činjenica da jeste gej i da to ne krije poslužila je kao zgodan „spin“ koji prati formiranje nove srpske vlade. Reforma uprave i lokalne samouprave je, inače, jedan do važnijih zadataka koje Srbija treba da ispuni na putu ka EU, pa će Ana Brnabić imati veoma težak posao.\nNova lica u vladi su i ministarka pravde Nela Kuburović (SNS), ministar prosvete Mladen Šarčević (nestranački kandidat), kulture i informisanje Vladan Vukosavljević (nestranački kandidat), privrede Goran Knežević (SNS), poljoprivrede Branislav Nedimović (SNS). Ministri bez portfelja će biti Slavica Djukić Dejanović i Milan Krkobabić (oboje iz vladajuće koalicije). Opozicija i civilni sektor kažu da većina njih ima oskudne biografije i malo radon iskustvo.\nNaročito je na udaru ministar kulture Vukosavljević, koji se ranije bavio trgovinom nekretninama i odnosima sa javnošću. Od 2013, kada je SNS došla na vlast, je bio gradski sekretar za kulturu Beograda. Imenovanje Vukosavljevića, kao i imenovanje Šačevića, koji je vlasnik privatnih škola, za ministra prosvete, među intelektualcima se tumači kao neka vrsta šamara akademskoj zajednici.\nBez ministarskih mesta su ostali dosadašnji ministar pravde Nikola Selaković i ministar privrede Željko Sertić, što je iznenađenje jer se zna da uživaju veliko poverenje premijera. Ali, mediji uveliko spekulišu da je Selakoviću namenjeno ili mesto direktora Bezbednosno informativne agencije (BIA) ili mesto gradonačelnika Beograda, dok bi Sertić mogao da preuzme neki veliki sistem, poput Elektroprivrede Srbije.


Talić: Srpskoj neophodno osnivanje naučno istraživačkog Instituta\n05/06/2020 | 16:24 ⇒ 16:29 | Izvor: banjaluka.net\nPredsjednik Skupštine grada Banjaluka Zoran Talić sastao se danas sa Rektorom banjalučkog Univerziteta Radoslavom Gajaninom, gdje mu je predložio da je neophodno osnivanje naučnog Instituta u Banjaluci kao jedne od mjera za prevazilaženje post koronarnog perioda, a radi ublažavanja ekonomske krize u Banjaluci i Republici Srpskoj.\nSastanak u Banjaluci (FOTO: Banjaluka.net)\nTalić ističe da bi Institut bio u službi akademske zajednice, privrede i društva u cijelini.\n- Tim potezom napravili bi jedan kvalitetan most da brže sinergišemo i uvežemo “domaću“ pamet, obrazovanje i privredu sa dijasporom. Uvezivanjem svih ljudi iz inostranstva, ljudi koji su u ozbiljnim sistemima, adminstrativnim, naučnim pa i privrednim ostvario bi se prenos znanja, a samim tim i prenos kapitala. To bi bila jedna poveznica u kojoj mi mora da budemo inicijatori. Јaz koji se stvara u odnosu na nas i svjetske tokove je jedino moguće premostiti kroz nauku i obrazovanje. To su naše šanse i prilike gdje bi naučni Institut bio kvalitetan most i spona izmedju Banjaluke odnosno Republike Srpske i inostranstva - rekao je Talić.\nNa sastanku, Gajanin je upoznao Talića sa aktivnostima i radom Univerziteta, gdje je istakao da Univerzitet i grada Banjaluka imaju izuzetnu saradnju.\nOn je dodao da je opredjeljenje Univerziteta da pored postojećeg ostvare i dodatna ulaganja u nauku gdje je izdvojio stimulisanje za domaće naučnike prilikom objavljivanja svojih radova u svjetskim naučnim časopisima.\nTakođe, napomenuo je i nekoliko projektnih aktivnosti koje su aplicirali prema gradu.\n- U sklopu zaštićenog područja Univerzitetski grad pokrenuli smo inicijativu izgradnje edukativnog centra za predškolsko vaspitanje u okviru kojeg će biti smješten vrtić. Navedeni vrtić bi služio kao nastavna baza za edukaciju studenata Studijskog programa predškolsko vaspitanje i obrazovanje na Filozofskom fakultetu Univerziteta u Banjaluci, te dnevni boravak djece predškolskog uzrasta čiji su roditelji zaposleni na Univerzitetu, ali i za smještaj djece iz grada, prvenstveno naselja Novi Borik - rekao je Gajanin.\nPrilikom posjete Univerzitetu predsjednik gradskog parlamenta Zoran Talić obišao je i Instituta za genetičke resurse Republike Srpske gdje je razgovarao sa direktorom Instituta Marinom Antić.\nOn je napomenuo da je Republika Srpska na međunarodnom nivou prepoznata kao zemlja koja vodi računa o svojim genetičkim resursima zahvaljujući naporima i ostvarenim rezultatima Instituta za genetičke resurse.\nDirektor Instituta Marina Antić naglasila je da očuvanje i održivo korišćenje reprodukcione osnove i tehničkih resursa predstavlja važan dio strategije održivosti i razvoja svakog društva i države.\n- Genetički resursi nisu značajni samo u pogledu obezbjeđivanja hrane, lijekova i drugih prizvoda za ljudsku populaciju, nego predstavljaju i kulturološko i istorijsko nasljeđe ukupnog ljudskog roda, kao i suštinsku vrijednost same prirode. Institut Univerziteta za genetičke resurse u Banjaluci jedina je institucija u regionu koja je svoju sigurnosnu sjemensku kolekciju deponovala u Globalni trezor sjemena u Norveškom gradu Svalbardu - napomenula je Antić.


EL - Časni oproštaj Partizana, Galata u osam najboljih - Sportske.net\nEL - Časni oproštaj Partizana, Galata u osam najboljih\nČeta Duška Vujoševića odigrala je svoj poslednji meč u Evroligi ove sezone, i to u Istanbulu, gde je od domaćeg Galatasaraja poražena rezultatom 64:55.\nU utakmici bez rezultatskog značaja, Partizan je na momente pokazao zaista veliku borbu, a u prvoj deonici je čak imao prednost i od sedam poena. Ipak, Galatasaraj, kome je ovaj meč bio odlučujući za prolaz među osam najboljih, odigrao je sasvim solidno, iskoristio greške crno-belih i zasluženo slavio.\nPartizan je bio lišen pomoći Đorđa Gagića, a u dresu beogradske ekipe istakli su se Davis Bertans, Žofri Lovernj i Bogdan Bogdanović sa po 11 poena, dok je Saša Pavlović ubacio poen manje.\nU protivničkoj ekipi najraspoloženiji bio je Markoišvili sa 16, Zoran Erceg i Furkan Aldemir su ubacili po 13, a Milan Mačvan 5.\nGalata je utakmicu prelomila u drugoj deonici, koju je dobila sa 24:15, dok su prva i treća bila maltene egal.\nU poslednjoj deonici, Partizan je krenuo silovito, došao na korak od iznenađenja, ali su Turci imali odgovor na seriju crno-belih i stigli do veoma bitne pobede.\nSvega 15 sekundi do kraja utakmice povredio se Bogdan Bogdanović, a svi ljubitelji košarke u Srbiji se nadaju da povreda reprezentativnog beka nije ozbiljnije prirode.\nU Top 8 fazi Evrolige, Galatasaraj će se sastati sa prvoplasiranom ekipom grupe E, Barselonom, a srpski predstavnik se okreće Superligi Srbije i F4 Jadranske lige.


Učesnici medjunarodnog skupa o medijskoj pismenosti u poseti Novinskoj agenciji Beta\nBeta 31. avgusta 2021. 19:50\nMeđunarodni pokret Youth Time je domaćin višednevnog skupa „Media Information & Literacy in Serbia and Beyond“ koji se ove nedelje održava u Beogradu.\nViše od 50 učesnika imalo je proteklih dana priliku da proširi svoja znanja o pomenutoj oblasti, odnosno da diskutuje i razgovara sa stručnjacima o mnogostrukim aspektima medijske pismenosti i njenog značaja za funkcionisanje savremenog društva.\nU okviru tog dogadjaja organizovana je i studijska poseta, tokom koje su se učesnici upoznali sa radom Novinske agencije Beta, a mladim novinarima je o organizaciji posla, procesu pravljenja vesti i istorijatu agencije, govorio novinar Darko Čačić.\nGlavni urednik Bete Vojkan Kostić je nakon posete, učesnicima konferencije odrzao predavanje o medijskoj pismenosti i izazovima sa kojima se susrecu nezavisni mediji u Srbiji.\nI staparski ćilim na Svetskoj izložbu Dubai Ekspo 2020\nPoslanici posetili Odred Žandarmerije u Novom Sadu\nAMS upozorava na mokre kolovoze, maglu i sumaglicu


PUTIN PORUČIO AMERIKANCIMA: 'Dajte nam dokaze da smo se miješali u izbore, ne može to kroz viku u Kongresu' | Slobodna Bosna\nPUTIN PORUČIO AMERIKANCIMA: "Dajte nam dokaze da smo se miješali u izbore, ne može to kroz viku u Kongresu"\nRusija mora najprije da analizira dokaze o krivici pojedinaca optuženih u SAD za miješanje u predsjedničke izbore 2016. godine, rekao je lider Rusije Vladimir Putin.\nKako je rekao, Moskva će potom donijeti nezavisnu odluku o tome da li su oni krivi ili nisu.\nRusija ne može da odgovori na optužbe ako optuženi pojedinci nisu prekršili ruske zakone, istakao je Putin u intervjuu američkoj televiziji NBC, čiji su dijelovi emitovani u petak.\n"Uz sve dužno poštovanje lično vama (voditeljki Megin Keli) i Kongresu, morate imati ljude koji su stručni u oblasti prava, i to stoprocentno. A visokoobrazovani ljudi moraju da razumiju da mi u Rusiji ne možemo da krivično gonimo ljude ako oni nisu prekršili ruski zakon", objasnio je ruski predsjednik.\nKada je voditeljka rekla da i ona ima diplomu iz oblasti prava, Putin je ukazao da onda ona mora da shvati da je potrebno uputiti zvaničan upit javnom tužiocu Ruske Federacije.\n"Dajte nam dokument, uputite nam zvaničan zahtjev. To mora da prođe kroz zvanične kanale, a ne kroz medije ili viku u američkom Kongresu", naglasio je Putin.\nVašington optužuje Moskvu za miješanje u predsjedničke izbore u SAD 2016, a istrage o navodnom miješanju trenutno su u toku pod pokroviteljstvom FBI, specijalizovanih komiteta za obavještavanje u američkom Senatu i Predstavničkom domu, kao i osoblja specijalnog tužioca Roberta Malera.\nAmerički predsjednik Donald Tramp i ključni zvaničnici njegove administracije više puta su odbacili navode o dosluhu s ruskim izaslanicima tokom burne izborne trke, a i Moskva je u više navrata odbacila optužbe da je težila da utiče na tok izbora u SAD.


Volodimir Zelenski zna pravo mesto za pregovore između Rusije i Ukrajine\n21. marta, 2022 Vesti iz Sveta Napišite komentar\nŠta ako je Jerusalim pravo mesto za pronalaženje mira tokom pregovora Ukrajine i Rusije? Ovo je nada i predlog koji je izrazio ukrajinski predsednik Volodimir Zelenski u video-snimku objavljenom u noći sa nedelje na ponedeljak. Zelenski je u video obraćanju građanima pohvalio napore izraelskog premijera da preuzme ulogu posrednika. Naveo je da Izrael ulaže mnogo napora da organizuje mirovne pregovore između Rusije i Ukrajine, prenosi CNEWS.\nVolodimir Zelenski zahvalio je izraelskom premijeru Naftaliju Bennettiju na njegovoj posvećenosti deeskalaciji. „Izraelski premijer Naftali Bennett pokušava da pronađe način za pregovore sa Rusijom i mi smo mu zahvalni. Za sve njegove napore, da pre ili kasnije počnemo diskusiju sa Rusijom. Možda u Jerusalimu. Ovo je pravo mesto za pronalaženje mira. Ako je moguće“, izjavio je ukrajinski predsednik.\nOve nedelje, šef države se video-konferencijom obratio Knesetu (izraelskom parlamentu). On je zamolio Izrael da napravi izbor, podsećajući da je u prošlosti „Ukrajina napravila svoj izbor“ u znak sećanja na Ukrajince koji su skrivali Jevreje tokom Drugog svetskog rata. „Pravednici su sakrili Jevreje, vreme je da Izrael napravi svoj izbor (…) ravnodušnost ubija, kalkulacije ubijaju“.\nTagovi: dogovor sa rusijom - izraelski premijer - Jerusalim - ukrajina


10:58 16 Januar 2021\n„Brisel će malo sačekati na Vučića, ne ide ni u Njujork“\nBrisel će malo sačekati da ponovo vidi predsednika Srbije Aleksandra Vučića s obzirom na to da je izostala svaka podrška njegovim idejama za rešenje pitanja Kosova i Metohije i odnosa Srba i Albanaca, rekao je danas šef vladine Kancelarije za KiM Marko Đurić.\nĐurić: Šaćiri i Behrami građani i državljani Srbije\nDirektor Kancelarije za KiM Marko Đurić izjavio je danas da su fudbalski reprezentativci Švajcarske Đerdan Šaćiri i Valjon Behrami, rođeni na KiM, državljani Srbije i da nema saznanja da su im na bilo koji način ugrožena ljudska i građanska prava.\nAko uhapšeni ne budu pušteni do večeras, dijaloga neće biti\nUkoliko petorica uhapšenih u opštini Gnjilane do večeras ne budu oslobođeni, dijaloga neće biti „za dugo vremena“, poručio je danas direktor Kancelarije za Kosovo i Metohiju Marko Đurić.\nPutin se zasluženo doživljava kao zaštitnik Srba\nDirektor Kancelarije za Kosovo i Metohiju Marko Đurić izjavio je u Moskvi da je za Srbiju i zaštitu njenih nacionalnih interesa uloga Ruske Federacije ključna, kako zbog ruskog uticaja u međunarodnoj političkoj areni, tako i zbog njenog doslednog insistiranja na principu zaštite suvereniteta i teritorijalnog integriteta država.\nPrištinski mediji otkrivaju: Ko je naredio hapšenje Đurića i zašto\nŠef kosovske policije Špend Madžuni tvrdi da je naredbu za hapšenje šefa Kancelarije Vlade Srbije Marka Đurića dala kosovska vlada, piše prištinski portal Gazeta ekspres, koji je prethodno objavio da je naredbu za hapšenje dao predsednik privremenih kosovskih institucija Hašim Tači.\nĐurić: Zaustaviti teror protiv srpskog stanovništva\nDirektor Kancelarije za Kosovo i Metohiju Marko Đurić najoštrije je osudio „sramotne i kukavičke napade“ na imovinu Srba na Kosovu i ocenio da je veoma neodgovorno to što međunarodna zajednica nije preduzela aktivnije korake kako bi se ovaj „teror protiv srpskog stanovništva zaustavio“.\nĐurić: Blokada manastira čin bezumlja\nDirektor Kancelarije za KiM Marko Đurić rekao je da jučerašnja blokada manastira Presvete Bogorodice u Đakovici od strane Albanaca predstavlja čin bezumlja.\nU institucionalnom sistemu u Prištini više ne postoji instanca zadužena za dijalog sa Beogradom, rekao je direktor Kancelarije za KiM Marko Đurić.\nŠarčeviću i Đuriću nije dozvoljeno da uđu na KiM\nMinistru prosvete Mladenu Šarčeviću i direktoru Kancelarije za KiM Marku Đuriću danas na administrativnom prelazu Jarinje nije dozvoljen prolaz na putu ka Kosovskoj Mitrovici, rekli su Tanjugu u Kancelariji za KiM.\nĐurić: Tači da dela, a ne da priča\nDirektor Kancelarije za Kosovo i Metohiju Marko Đurić kaže da sutrašnji sastanak predsednika Srbije Aleksandra Vučić i kosovskog predsednik Hašima Tačija u Briselu može da donese relaksiranje tenzija, kao i rad na sprovođenju onoga što je dogovoreno.\nProces dijaloga Beograda i Prištine nije ireverzibilan i Beograd svakako neće odustati od namere da u njemu učestvuje kao konstruktivni činilac u građenju regionalne stabilnosti, izjavio je danas direktor Kancelarije za KiM Marko Đurić.\nPosle zahteva Prištine za prekid dijaloga sa Beogradom, šef kancelarije za KiM Marko Đurić kaže da je sada jasno da nisu svi akteri u dijalogu opredeljeni za stabilnost i mir.\nSrpski predstavnici šuruju sa Albancima na Kosovu\nBivši ministar administracije u kosovskoj vladi Ljubomir Marić smenjen je protivno volji srpskih predstavnika na KiM, izjavio je direktor kancelarije za KiM Marko Đurić.\nPitanje je da li Srbija može da zaštiti svoju imovinu na KiM kroz vanrednu sednicu Saveta bezbednosti UN, navodi ministar inostranih poslova Ivica Dačić.


On je ocenio da je dolaskom Teodora Merona na čelo Haškog tribunala taj sud krenuo u suprotnom smeru koji je imao do tada.\n"Nažalost, činjenica je da je Šešelj bolestan, ali je isto tako činjenica da nisu bolesne sudije i da su mogle da presude Šešelju. Pored Slobodana Miloševića, generala Momčila Perišića, sada imamo i Šešelja. I to je još jedan udar na žrtve", rekao je Tahirović.\nPredsednica Udruženja "Majke Srebrenice" Hatidža Mehmedović smatra da, puštajući Šešelja na slobodu, Sudsko veće Haškog suda poručuje budućim generacijama da su zločini dozvoljeni.\n"Međunarodni sud u Hagu postao je karikatura. Treba suditi na osnovu pravde, a ne želje pojedinca. Ovo je poniženje za žrtve i pokušaj da se sa Srbije skine odgovornost za ratove devedesetih godina", rekla je Mehmedović za Dojče Vele.\nČlanica Upravnog odbora REKOM Nataša Kandić ocenila je da se Haški sud nalazi u "veoma nezgodnoj situaciji" i da na vansudski način rešava slučaj Vojislava Šešelja.\n"Slučaj Vojislava Šešelja završava se kao još jedno vrlo neuspešno delovanje Haškog tribunala. Sud hoće da opere ruke od ovog slučaja, ne želeći da još jedan optuženi umre u Tribunalu. Ovako nešto neprimereno je jednoj sudskoj\ninstituciji", ocenila je Nataša Kandić.\nSlično mišljenje iznela je i Florens Artman, bivša portparolka Karle del Ponte.\nPredsednik Republike Srpske Milorad Dodik smatra da je "nonsens to što je Haški tribunal držao Vojislava Šešelja 12 godina u pritvoru bez osuđujuće presude".\n"Sada možemo da vidimo da je Haški tribunal masovno kršio ljudska prava i u ovom i još nekim drugim slučajevima, te držao u pritvoru ljude daleko duže nego što je to u bilo kojem pravnom sistemu moguće i dozvoljeno", ocenio je\nMediji u Hrvatskoj podsetili su na Šešeljeve poruke u Skupštini Srbije iz 1991. godine, kada je lider radikala poručio da granica "nove Jugoslavije" treba da bude na liniji Karlobag-Ogulin-Karlovac-Virovitica.\n"Po mom mišljenju, Vojislav Šešelj je ratni zločinac", rekla je potpredsednica hrvatske vlade Vesna Pusić u izjavi za dnevnik.hr, ali i naglasila da poštuje sudsku proceduru.\nkritike na račun Kaškog tribunala


U Zubinom Potoku, u selu Donje Varage, nakon dojave juče u večernjim časovima, policija je izašla na lice mesta ali u tom trenutku ništa nije primećeno, navodi se u izveštaju KP.\nMeđutim, kako je u izjavi za KoSSev dalje precizirao portparol Kosovske policije za Region Sever, Branislav Radović, slučaj se dalje istražuje.\n„Policijska jedinica i forenzička ekipa izašli su na lice mesta i slučaj se dalje istražuje“, rekao je on.\nPre tačno mesec dana sličan slučaj desio se i u Severnoj Mitrovici, kada je u Ibru primećena supstanca nalik nafti, za koju se pretpostavljalo da je mazut. Kako su tada rezultati preliminarne istrage pokazivali, verovalo se da je izvorište ove supstance bila bolnička kotlarnica.\n29.11.2020 Kosovo: Preminulo 16 pacijenata, 626 novih slučajeva (169)\n29.11.2020 Mestimično oblačno sa mogućom kišom (100)


Ministar Dačić predsedavao neformalnom sastanku ministara inostranih poslova zemalja članica Organizacije za crnomorsku ekonomsku saradnju\nPrvi potpredsednik Vlade i ministar spoljnih poslova Republike Srbije Ivica Dačić predsedavao je neformalnom sastanku Saveta ministara inostranih poslova zemalja članica Organizacije za crnomorsku ekonomsku saradnju (BSEC), koji je održan na marginama zasedanja Generalne skupštine UN-a u Njujorku.\nNa sastanku je bilo reči o mogućnostima unapređenja saradnje u okviru BSEC, a razmatrana su i pitanja reforme Organizacije, pre svega u cilju njene veće efikasnosti i projektne orijentisanosti.\nMinistar Dačić istakao je da Srbija pridaje veliki značaj razvoju regionalne saradnje i dobrosusedskih odnosa, i da će naše predsedavanje, u periodu do 31. decembra 2016, biti fokusirano na dalje jačanje saradnje između svih zemalja članica Organizacije u oblastima od zajedničkog interesa. Ukazao je da smo, kao prioritete svog predsedavanja istakli razvoj ekonomske saradnje i unapređenje rada Organizacije, kao i da smo spremni da sa našim partnerima razgovaramo o svim temama koje bi doprinele unapređenju saradnje u regionu Crnog mora. Smatramo da bi BSEC mogao da predstavlja okvir u kojem bi zemlje regiona mogle da sklapaju konkretne poslove i projekte iz oblasti trgovine, turizma, finansija, infrastrukture, investicija, ukidanja carinskih i drugih barijera i dr. U tom smislu, ministar Dačić je podvukao potrebu da se prilikom kreiranja projekata akcenat stavi na njihovu funkcionalnost, svrsishodnost i održivost, kao i da načini za finansiranje budu obavezan deo projekta, a ne kao do sada da se očekuje da se oni finansiraju iz budzeta Organizacije.\nNa sastanku su razmenjena mišljenja o budućim aktivnostima u Organizaciji i zajednički je ocenjeno da je potrebno nastaviti sa dosadašnjom orijentacijom Organizacije ka razvijanju ekonomskih i drugih oblika saradnje koji su u interesu svih zemalja članica u širem crnomorskom regionu.\nU nastavku je uvodno izlaganje ministra Dačića na sastanku BSEC:\nČast mi je da predsedavam ovim uvaženim skupom i želim da se zahvalim na dolasku i učešću na sastanku koji nam tradicionalno omogućava da se okupimo i u manje formalnom ambijentu razmenimo mišljenja o aktuelnoj situaciji i budućim planovima za našu Organizaciju za crnomorsku ekonomsku saradnju.\nNa početku bih istakao da Republika Srbija pridaje veliki značaj razvoju regionalne saradnje i dobrosusedskih odnosa, i da će naše predsedavanje biti fokusirano na dalje pronalaženje modela saradnje između svih zemalja članica Organizacije u oblastima od zajedničkog interesa.\nIako je Srbija, kao prioritete svog predsedavanja istakla razvoj ekonomske saradnje i unapređenje rada Organizacije, spremni smo da sa našim partnerima razgovaramo o svim temama koje bi doprinele unapređenju saradnje u regionu Crnog mora.\nU tom smislu bih ukazao na nekoliko glavnih tačaka:\n1. Kada je reč o unapređenju rada Organizacije, svesni smo problema i izazova sa kojima se BSEC suočava. U tom smislu, Republika Srbija ohrabruje zemlje članice da ponude ideje i rešenja koji bi pomogli povećanju efikasnosti BSEC. Kao osnovni problem, mi vidimo nedostatak realizacije projekata. Načelno, predlozi za projekte postoje, međutim usled nedostatka sredstava, ti projekti uglavnom ne odmaknu dalje od nacrta. S obzirom da je BSEC ekonomska organizacija koja se ne bavi političkim odnosima između zemalja članica, projekti su srž i osnova njenog postojanja. Bez konkretnih aktivnosti, BSEC je samo školjka međunarodne organizacije. U tom smislu, Srbija predlaže da se prilikom kreiranja projekata akcenat stavi na njihovu funkcionalnost, svrsishodnost i održivost, kao i da načini za finansiranje budu obavezan deo projekta, a ne kao do sada da se očekuje da se oni finansiraju iz budzeta Organizacije.\nPored toga, Republika Srbija smatra da bi trebalo pronaći sistemsko rešenje za smanjenje administrativnih troškova, uz eventualno smanjenje broja sastanaka, integrisanje srodnih radnih grupa i druge načine koje bismo zajedno definisali. Predlozi u ovom pravcu su već iznošeni tokom prethodnih predsedavanja, naročito tokom predsedavanja Ruske Federacije i mišljenja smo da na tome treba dalje raditi.\n2. Unapređenje ekonomske saradnje i ekonomskog položaja zemalja članica je, što se tiče Republike Srbije, prioritet broj jedan, kako u BSEC, tako i u većini drugih međunarodnih organizacija. Smatramo da bi BSEC trebalo da predstavlja okvir u kojem bi zemlje regiona mogle da sklapaju konkretne poslove i projekte iz oblasti trgovine, turizma, finansija, infrastrukture, investicija, ukidanja carinskih i drugih barijera i dr.\n3. Imajući u vidu aktuelno zasedanje Generalne skupštine UN-a, tokom kojeg će Srbija u ime država članica BSEC podneti na usvajanje Rezoluciju o saradnji između Ujedinjenih nacija i BSEC, smatram da je ovo dobra prilika da govorimo i o saradnji BSEC sa drugim međunarodnim organizacijama, kao i sa Evropskom unijom, čemu Srbija kao zemlja kandidat pridaje veliki značaj.\nPoštovane kolege, sada bih vas zamolio za vaše sugestije i ideje o pomenutim, ali i o drugim temama koje smatrate značajnim, a koje spadaju u delokrug crnomorske saradnje kao što je između ostalog i priprema Samita povodom 25 godina osnivanja BSEC.\nTakođe, zamolio bih generalnog sekretara ambasadora Hristidisa za njegovu cenjenu pomoć i smernice, s obzirom da sam uveren da niko od nas ovde ne poznaje bolje Organizaciju od ambasadora Hristidisa.


RTCG - Radio Televizija Crne Gore - Nacionalni javni servis :: Društvo :: Saradnja sa dijasporom visoko na listi prioriteta\nNUHODŽIĆ U SKOPLJU 20. 11. 2019. 10:44 >> 10:44 0\nNUHODŽIĆ U SKOPLJU\nSaradnja sa dijasporom visoko na listi prioriteta\nMinistar unutrašnjih poslova Mevludin Nuhodžić poručio je u Skoplju da naši iseljenici daju značajan doprinos matičnoj državi poslovnim, kulturnim, umjetničkim i drugim aktivnostima i da je saradnja sa dijasporom visoko na listi prioriteta Vlade.\nNuhodžić se sastao sa Borisom Popivodom, predsjednikom Crnogorske zajednice i predstavnicima dijaspore u Republici Sjevernoj Makedoniji.\n“Ministar Nuhodžić je iskazao zadovoljstvo susretom sa predstavnicima udruženja koja djeluju u Skoplju i uputio izraze zahvalnosti na njihovoj posvećenosti daljoj afirmaciji i jačanju ugleda Crne Gore. Tom prilikom, Nuhodžić je govorio o ekonomskom, razvojnom i infrastrukturnom napretku koji je Vlada Crne Gore ostvarila u prethodnom periodu”, navodi se u saopštenju MUP-a.\nPredstavnici iseljeničkih udruženja iskazali su zadovoljstvo susretom sa ministrom i zahvalili na kontinuiranoj podršci koju Vlada Crne Gore pruža dijaspori u Sjevernoj Makedoniji.\n„Nakon obnove nezavisnosti, želimo da dodatno osnažimo veze i unaprijedimo saradnju Crne Gore sa dijasporom. Vrata Ministarstva unutrašnjih poslova će vam uvijek biti otvorena“, zaključio je ministar Nuhodžić.\nRezultati CG u borbi protiv korupcije nesporni\n09. 12. 2019. 5


Agencija za borbu protiv korupcije posmatra finansiranje kampanja | Insajder\nTa agencija je navela da pruža podršku i usmerava rad posmatrača "u cilju što kvalitetnijeg prikupljanja podataka koji ukazuju na troškove izbornih kampanja".\nTo se radi "kako bi se na sveobuhvatan način izvršila kontrola finansiranja političkih subjekata", navodi se u saopštenju objavljenom na sajtu Agencije.\nAgencija je saopštila i da je "već od samog početka izborne kampanje putem mreže posmatrača, a i kroz predstavke građana, uočila da određeni politički subjekti i tokom ove izborne kampanje sprovode aktivnosti koje se ne mogu okarakterisati kao političke".\nPrecizira se da tu spada "deljenje pomoći slabije situiranim građanima, organizovanje besplatnih lekarskih pregleda, dobrovoljno davanje krvi…".\nKako dodaju u saopštenju, ove i slične aktivnosti su se pojavljivale i u ranijim izbornim kampanjama, kada je Agencija javno ukazivala na mogućnost kršenja zakona, a zatim i na osnovu odgovarajućih dokaza inicirala pokretanje postupaka pred nadležnim organima.\nAgencija je dodala i da će isto to činiti i ubuduće, postupajući u skladu sa svojim nadležnostima.\nPodseća se da je odredbama člana 29. Zakona o Agenciji za borbu protiv korupcije propisano da funkcioner ne može da koristi javne resurse i skupove na kojima učestvuje i susrete koje ima u svojstvu funkcionera za promociju političkih subjekata.\nNavodi se i da je funkcioner dužan da uvek nedvosmisleno predoči sagovornicima i javnosti da li iznosi stav organa u kom vrši javnu funkciju ili stav političke stranke, odnosno političkog subjekta.\nAgencija će u svim slučajevima u kojima se utvrdi da su se funkcioneri ponašali suprotno navedenim zakonskim odredbama postupiti u skladu sa svojim ovlašćenjima.\nOdbačeni su navodi da direktor Agencije nije izabran kako bi ona bila ometana u kontroli finansiranja predsedničkih kandidata, objašnjavajući da Agencija za borbu protiv korupcije ima vršioca dužnosti direktora i stručnu službu koja se bavi kontrolom finansiranja izbornih kampanja i poštovanjem obaveza funkcionera.


Džabari Parker postaje slobodan igrač, Vizardsi neće iskoristiti opciju u ugovoru\nAutor: Stefan Stanković Datum objave: 23.06.2019. Foto: Sporting News\nDžabari Parker će kroz samo nekoliko dana postati neograničeno slobodan agent, s obzirom da su u Vašingtonu odlučili da ne iskoriste opciju u ugovoru i produže saradnju s njim na još godinu dana.\nWizards decline $20M team option on Jabari Parker, with mutual interest in re-signing, per @ChrisBHaynes pic.twitter.com/WeViFqB0LY\nIpak, kako prenose izvori bliski i klubu i igraču, obe strane su voljne da nastave saradnju, ali očigledno ne pod postojećim uslovima, odnosno, po sadašnjem ugovoru po kojem bi bivši igrač Milvokija i Čikaga zaradio 20 miliona dolara i naredne sezone, koliko je već zaradio u minuloj.\nNajveći problem Vizardsa je manjak novca u budžetu, koji najviše guši papreni ugovor Džona Vola, koji pitanje je kada će uopšte ponovo i zaigrati, a tu su i spekulacije oko novog ugovora za Bredlija Bila, pa samim tim baš i nemaju previše prostora za manevar i za neke luksuzne ponude koje će moći da ponude ovoga leta.\nOno što je svakako dobro po njih je što su Parker i njegovi predstavnici spremni i na smanjenje plate na godišnjem nivou, ali pod uslovom da se igraču ponudi višegodišnja saradnja, što su, izgleda i u klubu iz prestonice SAD-a voljni da ispune.\nDžabari Parker je, nakon trejda iz Čikaga u februaru, za Vizardse odigrao 25 mečeva i na svakom je u igru ulazio sa klupe, a prosečno je beležio 15 poena, 7.2 skoka i nešto ispod 3 asistencije.


Da li Srbija ima 'odgovor u džepu' za novu krizu?\nIzvor: B92, 20.Feb.2019, 15:40\nDa li se nova kriza krije iza ćoška, jedna je od lgavnih tema predstojećeg Kopaonik biznis foruma.\nSvetski mediji proteklih meseci sve češće upozoravaju na mogućnost izbijanja nove ekonomske krize, o čemu su kreatori globalnih finansijskih tokova nedovno diskutovali i u Davosu, a da li se nova kriza "krije iz ćoška" i kako Srbija može da odgovor na usporavanje svetske privrede, jedna je od glavnih tema ovogodišnjeg 26. Kopaonik Biznis foruma (KBF).\nItalijanska >> Pročitaj celu vest na sajtu B92 << privreda je tehnički već u recesiji, Nemačka je na korak da sklizne u "finansijski ponor", a upravo su ove zemlje i njihove ekonomije jedni od glavnih trgovinskih i investicionih partnera Srbije, kaže predsednik Saveza ekonomista Srbije (SES) Aleksandar Vlahović.\nPrema njegovoj oceni, kriza svetskog kapitala je sasvim izvesna imajući u vidu da je italijanska privreda već tehnički u recesiji, a pokazatelji rasta nemačke privrede su veoma diskutabilni i nalaze se na korak od recesije .\n"Na predstojećem Forumu želimo da istaknemo da održanje makrofiskalne stabilnosti, kroz minimalni deficit ili blagi budžetski suficit, treba da ostane cilj naše ekonomske politike", kaže Vlahović.\nPoručuje da se mora dalje raditi na smanjenju ukupnog javnog duga Srbije i da treba više povesti računa o narastajućim eksternim deficitima.\nKada se podaci o nivou spoljnog trgovinskog deficita u prošloj godini, kaže, uporede sa 2017. "jasno je da je došlo do povećanja od gotovo tri procentna poena, a isto važi i za deficit tekućeg plaćanja".\nPodseća na značaj rasprava na ovu temu, pozivajući se na iskustva sa prethodnih Foruma na Kopaoniku, a na kojima kada se otvore važna društveno-ekonomska pitanja, poput digitalizacije, rodne ravnopravnosti i socijalne inkluzije žena u domaćoj poslovnoj zajednici, efekti tih rasprava podsticaj su ne samo za javnost i medije da se njima bave, već i da nadležni u svoje radne agende upisuju ideje sa Kopaonik Biznis foruma.\nSvetski mediji proteklih meseci sve češće upozoravaju na mogućnost izbijanja nove ekonomske krize, o čemu su kreatori globalnih finansijskih tokova nedovno diskutovali i u Davosu. Da li se nova kriza "krije iz ćoška" i kako Srbija može da odgovor na usporavanje svetske privrede, jedna...


Press Online :: Sport Fun :: SAMO MI BOG MOŽE SUDITI: Mateja Kežman se latio pera i izdao autobiogragfiju!\nNekadašnji fudbalski reprezentativac naše zemlje Mateja Kežman, rešio je da poput mnogih sportista pretoči svoj život i uzbudljivu, uspešnu karijeru u pisanu reč.\nZa one koje zanima šta se dešavalo u karijeri Mateje Kežmana, pogotovo ono iza kulisa, od petka, 26. decembra, moći će to da saznaju ako kupe njegovu autobiografiju "Samo mi Bog može suditi".\nReč je o hronologiji velike karijere, ulepšane golovima i svetskim klubovima u kojima je ovaj fudbalski as igrao, ali i pomućene nesporazumima, saplitanjem i grubom igrom izvan terena.\nČitaoci ove knjige saznaće nepoznate pojedinosti iz svlačionica PSV-a, Čelsija, Atletika iz Madrida, Fenerbahčea, a istovremeno predstavlja nesvakidašnji razvojni put talentovanog i harizmatičnog igrača koji je sa pet klubova osvojio šest titula i sa četiri kluba učestvovao u Ligi šampiona...\nZašto je Gerecu dao otkaz, kako se pod tušem hvatao za gušu sa Murinjom, zbog čega je s Vidićem "lomio kolena“ na svetskom prvenstvu u Nemačkoj, zašto sebi ne može da oprosti prelazak u Pari Sen Žermen - samo su neki intrigantni delovi jedne uzbudljive životne priče.\n(FOTO) DA LI SE OVO ODBIJA: Rojsu ponuđen seksi šofer, devojka i prelazak u Bajern!\nOvu knjigu čine posebnom čuveni Kežmanovi sagovornici - treneri, saigrači, čelnici klubova - među njima Žoze Murinjo, Gus Hiding, Fernando Tores, Dejan Savićević, Didije Drogba, Arjen Roben, Roberto Karlos, Frenk Lampard, Rud van Nistelroj i mnogi drugi. Oni iznose mnoge nezaboravne detalje iz druženja sa Kežmanom, a knjiga u celini ispravlja mnoge nepravde i otkriva istine koje će izazvati veliku pažnju kako uSrbiji, tako i u Holandiji, Turskoj, Španiji ili na Ostrvu.\nU knjizi možete pročitati šta o njemu misle i kažu treneri i saigrači, a knjiga sadrži i fotografije s terena i iz njegovog privatnog života.\nMateja Kežman jedan je od retkih igrača na planeti koji je sa četiri kluba bio učesnik Lige šampiona. Vrhunac karijere doživeo je u holandskom Ajndhovenu, gde je dobio niz priznanja, doživeo svetsku slavu, a 2003. godine proglašen u Holandiji za igrača godine. Za nacionalni tim je odigrao 49 utakmica i postigao 17 golova. Karijeru je završio na Nou kampu, na stadionu gde se igra najlepši fudbal na planeti, protivBarsinih mađioničara.\nAutobiografiju Mateje Kežmana možete kupiti od petka, 26. decembra u svim knjižarama Delfi, Laguninim klubovima čitalaca, kao i na sajtovima www.delfi.rs i www.laguna.rs.


Ministri inostranih poslova EU zatražili jačanje reformi u SCG\n12 decembar, 2005\nMinistri inostranih poslova Evropske unije, danas su u Briselu zatražili jačanje reformi u Srbiji i Crnoj Gori, posebno u zakonodavstvu, državnoj upravi i saradnji s Haškim sudom i istovremeno pozdravili početak pregovora o sporazumu o stabilizaciji i pridruživanju Evropske unije i Srbije i Crne Gore, istakavši da je to "odraz napretka u reformama".\nMinistri su naglasili nužnost potpune saradnje svih zemalja bivše Jugoslavije s Haškim sudom kao bitan preduslov da se postigne trajno pomirenje u regionu i "ukloni ključna prepreka za uključivanje u Evropsku uniju". Evropski ministri su "toplo pozdravili hapšenje Ante Gotovine i čestitali i Međunarodnom krivičnom sudu i hrvatskoj i španskoj vladi na obavljenom poslu". Takođe su "pozvali Srbiju i Crnu Goru i Bosnu i Hercegovinu da iskoriste ovaj povoljan razvoj i preduzmu presudne korake da bi se obezbedilo izvođenje svih preostalih optuženih begunaca pred lice pravde".\nŠefovi diplomatija su naglasili i da su "rešeni da u punoj meri učestvuju u utvrđivanju statusa Kosova" i podržali platformu za buduću ulogu Evropske unije na Kosovu, naročito u preuzimanju policijske misije i sektora vladavine zakona i ekonomije.\nPredsedavajući zasedanja, britanski ministar Džek Stro, saopštio je da ministri Evropske unije nisu postigli saglasnost o davanju statusa kandidata Makedoniji. O tome će u četvrtak i petak u Briselu raspravljati šefovi država ili vlada Evropske unije, dodao je Stro, objasnivši da pojedine članice smatraju da pre razmatranja nastavka procesa proširenja na zemlje Zapadnog Balkana, mora da se utvrdi budžet Unije za naredni šestogodišnji period.


'TAJMAUT ZA KOSOVO'\n'TAJMAUT ZA KOSOVO'\nPad vlade u Prištini, o čemu se sve glasnije govori, i raspisivanje izbora usporili bi pregovore Beograda i Prištine, ali istovremeno bi otvorili prostor kosovskom predsedniku Hašimu Tačiju da ponovo preuzima ulogu glavnog pregovarača u dijalogu.\nAsistent Fakulteta političkih nauka (FPN) Stefan Surlić najave iz Prištine o mogućem raspisivanju prevremenih izbora zbog neslaganja oko ukidanja taksi na srpsku robu vidi kao ozbiljne jer su, kako kaže, razlike između koalicionih partnera nepremostive.\n- Već duže vreme njihove izjave deluju kao predizborne, jer se pred očekivani sporazum sa Beogradom, radikalizuju poruke i pokazuje nespremnost za bilo kakvom vrstom kompromisa. Izbori će svakako usporiti pregovore, ali u političkom smislu to znači da Tači ponovo preuzima ulogu glavnog pregovarača u punom kapacitetu - rekao je Surlić.\nOn ocenjuje da bi izbori u Prištini mogli da budu izlazna strategija, jer se očekuje neka vrsta "tajm auta" u političkom procesu u vezi sa KiM, zbog izbora za Evropski parlament koji će biti održani na proleće.\n- Mislim da smo sada u periodu stagnacije kada je reč o nekim konrektnim koracima u rešavanju problema. Sada smo u fazi u kojoj se puno toga otvara i stavlja na pregovarački sto. Međutim, tu među Albancima postoje politička previranja i mislim da su upali u sopstvenu zamku oko pregovaračkog procesa podizanjem očekivanja zbog uvođenja taksi - rekao je Surlić.\nOn istovremeno predlog kosovskog premijera Ramuša Haradinaja o održavanju dvonedeljne konferencije, koja će osigurati da Beograd prizna nezavisnost Kosova vidi više kao ultimatum nego racionalni politički predlog.\n- Haradinajev predlog više je platforma za radikalne zahteve i ultimatum Beogradu i međunarodnoj zajednici, nego racionalni politički predlog pomoću kog bi se došlo do kompromisa - naveo je on, komentarišući Haradinajevo pismo upućeno svetskim premijerima u kojima, pored predloga o konferenciji, postavlja uslove koje bi Srbija, SAD i EU trebalo da ispune da bi došlo do konačnog sporazuma i ukidanja taksi.\nI za analitičara Dejana Vuka Stankovića izbori, bilo da su oni u Beogradu, Prištini ili Briselu za evropski parlamet predstavljaju "tajmaut" u dijalogu, a kada je reč o ideji održavanja međunarodne konferencije za Kosovo smatra da je ne treba unapred odbaciti. Jedino je, kako je rekao, veliko pitanje to, kako bi konferencija bila pripremana i šta bi zapravo bilo na stolu, ali i to ko bi bili učesici.\nDodao je da pretpostavlja da bi pored predstavnika Srba i Albanaca, EU ili glavnih zemalja zapada i SAD moralo da se nađe mesta i za stalne članice SB UN Kinu i Rusiju.\n- Samo ako uključuje više aktera za Srbiju može biti pirhvatljivo. Učešće Kineza i Rusa za Srbiju bi bilo mnogo prhvatljivije nego da su učešće isključivo vodećih zemalja zapada. Veliko je pitanje na kakvu bi konferenciju Haradinaj pristao. Ako bi bila pod okriljem SAD, svakako bi to bio prijvatljivo, ali sumnjam da bi Srbija prihvatila samo arbitaržu SAD, jer su oni glavni sponzori i kreator kosovske nezavisnosti - kazao je on.\nStanković je dodao da je od te konferencije o Kosovu možda realnije održavanje međunarodne konferencije o granicama na prostoru bivše Jugoslavije jer su sve te države, izuzimajući Srbiju, Hrvatsku i Sloveniju, prilično fragilne.\n- Ako govorimo o samom Kosovu, veliko je pitanje o čemu bi se na toj konferenciji raspravljalo. Imali ste i konferenciju u Rambujeu i Parizu, koje su završne neuspehom, jer tada je unapred bilo prejudicirano rešenje. Imali smo i mirovne pregovore u Beču, u prvoj polovini prošle decenije koji su isto neslavno završeni - rekao je on.


Privreda i institucije moraju raditi na međunarodnoj promociji Tivta | Aktuelno\nNaslovna EKONOMIJA Privreda i institucije moraju raditi na međunarodnoj promociji Tivta\nPrivreda i institucije moraju raditi na međunarodnoj promociji Tivta\nTreći po redu sastanak Privrednog savjeta, kojim je predsjedavao predsjednik opštine Tivat Siniša Kusovac, održan je juče u njegovom kabinetu, a jedan od zaključaka jeste nužnost udruženog rada privrede i institucija na međunarodnoj promociji Tivta.\nOvo stručno savjetodavno tijelo Predsjednika Opštine razmatralo je nekoliko aktuelnih tema kao što su posljedice krize uzrokovane koronavirusom i njen uticaj na lokalnu privredu i aktuelni paketi ekonomskih mjera pomoći stanovništvu i privredi na državnom i lokalnom nivou.\nNamjera je bila definisati zajedničke aktivnosti i mjere u cilju ublažavanja posljedica ekonomske krize na lokalnom nivou u narednom periodu.\n“U kriznim situacijama, opšte je poznato, dolazi do odliva kapitala, odluke o daljim ulaganjima se stopiraju, svi planovi stagniraju. Zato su nam od posebnog značaja informacije koje imate kada je u pitanja suočavanje lokalne privrede sa krizom. Vaši direktni inputi biće nam od suštinskog značaja kada je u pitanju predlaganje novih mjera i preduzimanje narednih koraka”, kazao je Kusovac.\nOn je zahvalio članovima Savjeta na odzivu i napomenuo da njihovo mišljenje i savjet doprinose efikasnijem i efektnijem radu lokalne uprave.\nBranko Zgradić, vlasnik renomirane kompanije koja uspješno posluje u Tivtu “Navar Incorporated” i bavi se izgradnjom, servisom i održavanjem plovila, naglasio je kako su ozbiljne kompanije krizu dočekale spremno.\n“Navar bilježi osjetno manji promet, međutim nemamo dugovanja. Sve naše obaveze uspješno izmirujemo i stabilni smo oslonac našem kolektivu koji broji 30 zaposlenih”, ističe on.\nZgradić je istakao dobru saradnju koju ima sa velikim ino projektima kao što su Porto Monetnegro i Luštica Bay.\nNajveći izazov sa kojim se suočava njegova kompanija jeste nedostatak kvalitetnog kadra, posebno dobrih zanatlija, po kojima je Tivat nekada bio poznat.\n“Imamo ambiciozne planove daljeg razvoja koji podrazumijevaju zapošljavanje novih ljudi, međutim suočavamo se sa nedostatkom kvalitetnih zanatskih radnika”, kazao je Zgradić.\nNjegova sugestija odnosila se na rad administracije u lokalnoj upravi, koja mora biti brža i efikasnija.\nRadu Savjeta doprinos je dao Goran Kovačević u ime kompanije “Luštica Development”, koji je izvijestio, da po osnovnu iskustvu kompanije za koju radi, Crna Gora i Tivat još uvijek jesu prepoznate kao mjesta sigurna za kapital.\n“Mi smo iskoristili određene ekonomske mjere donešene na državnom nivou i one su bile značajne za naše poslovanje u prvih par mjeseci aktuelne krize. Naše poslovanje je stabilno, međutim projekcije su nesigurne i mi smo u ovom ternutku spremni za nekoliko mogućih scenarija”, rekao je Kovačević.\nOhrabruje činjenica da Luštica Bay ne bilježi pad interesovanja za kupovinu nekretnina.\nPo riječima Kovačevića, ono je na nekim tržištima čak i veće u poređenju sa 2019.\nOn je napomenuo da bi bilo važno pored seta anti-kriznih mjera, sada razmišljati i o setu podsticajnih mjera koje bi dale dodatan zamah privredi.\n“Po informacijama koje imamo, popunjenost tivatskih hotela u avgustu je nešto boolja, na nivou je 70% u odnosu na isti period prošle godine, međutim na udaru su izdavaoci privatnog smještaja”, istakla je Danica Banjević, direktorica Turističke organizacije Tivat.\nOna je dodala da je TO Tivat trenutno fokusirana na pripremu naredne turističke sezone.\n“Nadamo se da ćemo do kraja ove godine ostvariti sve kriterijume u procesu sertifikacije Tivta kao “zelene destinacije”, ističe.\nOna je podsjetila i na dugoročne mjere Vlade Crne Gore, koje za cilj imaju podršku tur-operatorima i izdavaocima smještaja, a za koje javni pozivi tek slijede.\nJedan od zaključaka jeste nužnost udruženog rada privrede i institucija na međunarodnoj promociji Tivta.\nSekretar Sekretarijata za turizam i preduzetništvo Petar Vujović, predložio je uvođenje “loyalty kartice”, kako bi svi posjetioci Tivta pri svakom narednom dolasku imali određene benefite. Takođe, on je izvijestio Savjet da je u izradi Strategija zapošljavanja na nivou Opštine, te da su povratne informacije o deficitarnim zanimanja ključne.\nSastanku su prisustvovali predstavnici kompanije “Adriatic Marinas”, ali i opštinskog Sekretarijata za investicije, uređenje prostora i održivi razvoj.\nPrivredni savjet osnovan je krajem 2019. godine i pruža značajan uvid u kretanja na privrednoj sceni Tivta, te omogućava lakše identifikovanje poslovnih barijera i načine njihovog otklanjanja.\nTivat domaćin zvanične posjete kineske privredne delegacije\nMarković: Valorizacija Aerodroma nema alternativu, to je pitanje razvoja, a ne političkih razlika


Žugić: Lovćen banka da ojača kapital - CdM\nLovćen banka je profitabilna, likvidna i ispunjava propisane parametre, a potrebna su manja poboljšanja, prvenstveno u dijelu jačanja kapitala, kazao je guverner Centralne banke Crne Gore, Radoje Žugić, tokom današnjeg sastanka sa predstavnicima Lovćen banke, predsjednicom Odbora direktora, Aleksandrom Popović, i glavnim izvršnim direktorom, Vinkom Nikićem.\nKako su saopštili iz CBCG, Žugić je istakao da je ta institucija zainteresovana za intenzivnu komunikaciju sa bankama, jer se na taj način najbolje ostvaruju zajednički interesi usmjereni na dalje snaženje bankarskog sistema i očuvanje finansijske stabilnosti.\n“Njemački investiciono-razvojni fond DEG, strateški partner Lovćen banke, zadovoljan je njenim rastom i razvojem”, kazala je potpredsjednica DEG Suzan Deker.\nDodala je da će njemački investiciono-razvojni fond nastaviti da podržava aktivnosti te banke, kroz ulaganje dodatnog kapitala i druge aktivnosti usmjerene na jačanje njene pozicije na domaćem tržištu.\nTokom susreta je dogovoren nastavak intenzivne saradnje i dijaloga o svim važnim pitanjima vizije i strategije Lovćen banke, kao i podrška planiranim aktivnostima, u okviru nadležnosti CBCG.\nTagoviCentralna banka CBCG Lovćen banka\n3 Komentara na "Žugić: Lovćen banka da ojača kapital"